*Proiect*

**UE**

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

din \_\_\_\_\_\_\_\_\_\_\_\_\_\_\_\_ 2021

Chişinău

**pentru aprobarea Reglementării tehnice privind aparatele consumatoare de combustibili gazoși**

În temeiul prevederilor art.25 alin.(1) şi art. 30 din Legea nr.235/2011 privind activităţile de acreditare şi de evaluare a conformităţii (Monitorul Oficial al Republicii Moldova, 2012, nr.46-47,art.136), cu modificările ulterioare,

Guvernul **HOTĂRĂŞTE:**

Prezenta hotărîre transpune Regulamentul (UE) 2016/426 al Parlamentului European şi al Consiliului din 9 martie 2016 privind aparatele consumatoare de combustibili gazoși și de abrogare a Directivei 2009/142/CE, (Text cu relevanţă pentru SEE), publicat în Jurnalul Oficial al Uniunii Europene seria L 81 din 31 martie 2016.

**1.** Se aprobă Reglementarea tehnică privind aparatele consumatoare de combustibili gazoși (în continuare – reglementarea tehnică), conform anexei.

**2.** Ministerul Economiei:

- se desemnează ca autoritatea responsabilă pentru coordonarea aplicării dispozițiilor din reglementarea tehnică (în continuare – autoritatea responsabilă);

- se desemnează ca autoritatea de notificare responsabilă de instituirea și îndeplinirea procedurilor necesare pentru evaluarea și notificarea organismelor de evaluare a conformității și de monitorizare a organismelor notificate, incluzând conformitatea cu dispozițiile punctelor 103-111 din reglementarea tehnică (în continuare –autoritatea de notificare).

- recunoaşte organismele care realizează evaluarea conformităţii aparatelor consumatoare de combustibili gazoși și accesoriilor destinate pieţei naţionale în conformitate cu procedurile prevăzute la Capitolul VII din reglementarea tehnică. Procedura de notificare se efectuează ca urmare a procedurii de recunoaştere specificate în capitolul IV1 din Legea nr.235/ 2011 privind activităţile de acreditare şi evaluare a conformităţii;

- în termen de 6 luni de la data publicării prezentei hotărîri, va elabora şi va aproba lista standardelor armonizate la Reglementarea tehnică.

**3.** Autoritatea responsabilă pentru aplicarea Capitolului IV din reglementarea tehnică este Agenția Națională pentru Reglementare în Energetică a Republicii Moldova.

**4.** Se desemnează ca autoritatea pentru supravegherea pieței Agenția pentru Protecția Consumatorilor și Supravegherea Pieței.

**5.** Prezenta hotărîre intră în vigoare la 12 luni de la data publicării în Monitorul Oficial al Republicii Moldova, cu excepţia punctelor 79, 109-111, 119, 129, 130, 136, 139-147 și 151 din reglementarea tehnică, care vor intra în vigoare la data intrării în vigoare a Legii de ratificare a Acordului privind evaluarea conformităţii şi acceptarea produselor industriale (ECA), protocol la Acordul de Asociere dintre Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte.

**6.** Pînă la data intrării în vigoare a legii de ratificare a Acordului privind ECA dintre Republica Moldova şi Uniunea Europeană:

1) se admite punerea la dispoziţie pe piaţă şi punerea în funcţiune a aparatelor consumatoare de combustibili gazoși și accesoriilor care poartă marcajul de conformitate SM, însoţite de declaraţia de conformitate, aplicată conform prevederilor Legii nr.235/2011 privind activităţile de acreditare şi de evaluare a conformităţii;

2) producătorul sau reprezentantul autorizat al acestuia, cu sediul în Republica Moldova, aplică marcajul de conformitate SM în situaţia în care evaluarea conformităţii aparatelor consumatoare de combustibili gazoși și accesoriilor destinate pieţei naţionale se realizează de către organismele de evaluare a conformităţii recunoscute prin utilizarea procedurilor prevăzute la capitolul VII din reglementarea tehnică;

3) prezența marcajului CE pe aparat sau accesoriu exclude necesitatea aplicării pe acestea a marcajului de conformitate SM;

4) cerinţele cu privire la organismele de evaluare a conformităţii notificate se aplică şi organismelor de evaluare a conformităţii recunoscute, care au regim juridic similar, conform prevederilor Legii nr.235/2011 privind activităţile de acreditare şi evaluare a conformităţii. La desfăşurarea procedurilor de evaluare a conformităţii, organismele de evaluare a conformităţii recunoscute care realizează evaluarea conformităţii a aparatelor consumatoare de combustibili gazoși și accesoriilor vor întocmi certificate de examinare de tip;

5) lista ce cuprinde organismele de evaluare a conformităţii recunoscute şi numerele lor de identificare se gestionează de Centrul Naţional de Acreditare „MOLDAC” şi se publică pe pagina oficială web a acestuia.

**7.** Obligaţiile şi răspunderea agenților economici, cu sediul în Republica Moldova, privind aparatele consumatoare de combustibili gazoși și accesorii puse la dispoziţie pe piaţă şi puse în funcţiune, marcate cu marcajul de conformitate SM și însoțite de declarația de conformitate corespund celor prevăzute de reglementare tehnică pentru aparatele și accesorii cu marcajul CE și însoțite de declarația de conformitate UE.

**8.** La data intrării în vigoare a prezentei hotărîri se abrogă Hotărîrea Guvernului nr.1329 din 13 decembrie 2016 „Cu privire la aprobarea Reglementării tehnice „Aparate consumatoare de combustibili gazoși” (Monitorul Oficial al Republicii Moldova, 2016, nr.441-451, art.1417).

**PRIM MINISTRU**

**Contrasemnează:**

**Ministrul economiei**

Aprobată

prin Hotărîrea Guvernului

nr. din 2021

**REGLEMENTAREA TEHNICĂ**

**privind aparatele consumatoare de combustibili gazoși**

**Capitolul I**

**DISPOZIȚII GENERALE**

**1.** Prezenta reglementarea tehnică stabilește cadrul legal și instituțional în vederea punerii la dispoziție pe piață și punerii în funcțiune a aparatelor consumatoare de combustibili gazoși (în continuare –aparate).

**2.** Prezenta reglementare tehnică se aplică aparatelor și accesoriilor care sunt noi pe piața Republicii Moldova în momentul introducerii lor pe piață realizate de un producător cu sediul în RM, precum și aparatelor și accesoriilor, indiferent dacă sunt noi sau de ocazie, importate dintr-o țară terță.

**3.** În sensul prezentei reglementări tehnice, un aparat se consideră că respecta „condițiile unei utilizări normale” dacă sunt îndeplinite următoarele condiții:

1) este corect instalat și întreținut, în conformitate cu instrucțiunile producătorului;

2) este utilizat la o variație normală a calității gazelor și cu o fluctuație normală a presiunii de alimentare, astfel cum acestea sunt stabilite de către Agenția Națională pentru Reglementare în Energetică în temeiul prevederilor din Capitolul IV.

3) este utilizat în conformitate cu destinația sa sau într-un mod care poate fi prevăzut în mod rezonabil;

**4.** Prezenta reglementarea tehnică nu se aplică aparatelor proiectate special:

1) pentru utilizarea în procese industriale care se desfășoară în incinte industriale;

2) pentru utilizarea pe aeronave și căi ferate;

3) în scopuri de cercetare pentru utilizare temporară în laboratoare.

În sensul prezentului alineat, un aparat se consideră a fi „proiectat special” atunci când este proiectat pentru a răspunde în mod exclusiv unei necesități specifice din cadrul unei proceduri sau utilizări specifice.

**5.** În cazul în care, pentru aparate sau accesorii, aspectele vizate de prezenta reglementarea tehnică sunt reglementate într-un mod mai specific de alte acte normative care transpun legislația comunitară de armonizare, prezenta reglementarea tehnică nu se aplică sau încetează să se aplice acestor aparate sau accesorii cu privire la aceste aspecte.

**6.** Cerința esențială privind utilizarea rațională a energiei prevăzută la punctul 3.5 din anexa I la prezenta reglementarea tehnică nu se aplică aparatelor care fac obiectul unei măsuri adoptate în temeiul alin. (1) articolului 9 din Legea nr. 151 din 17.07.2014 privind cerinţele în materie de proiectare ecologică aplicabile produselor cu impact energetic.

**7.** Prezenta reglementarea tehnică nu aduce atingere prevederilor legislației de a adopta măsuri în ceea ce privește promovarea utilizării energiei din surse regenerabile și eficiența energetică a clădirilor, în conformitate cu Legea nr. 10 din 26.02.2016 privind promovarea utilizării energiei din surse regenerabile, Legea nr. 128 din 11.07.2014 privind performanţa energetică a clădirilor, Legea nr.139 din 19.07.2018 cu privire la eficienţa energetică și Legea nr. 92 din 29.05.2014 cu privire la energia termică şi promovarea cogenerării.

**Capitolul II**

**DEFINIȚII**

8. În sensul prezentei Reglementări tehnice se utilizează terminologia definită în Legea nr.235/2011 privind activităţile de acreditare şi de evaluare a conformităţii, Legea nr 20/2016 cu privire la standardizarea națională, Legea nr. 7/2016 privind supravegherea pieţei în ceea ce priveşte comercializarea produselor nealimentare, precum şi termenii şi expresiile de mai jos cu următoarele semnificaţii:

aparate - aparatele care ard combustibili gazoși, utilizate pentru gătit, refrigerare, climatizare, încălzirea spațiului, producerea de apă caldă, iluminat sau spălare, precum și arzătoarele cu aer insuflat și corpurile de încălzit care urmează să fie echipate cu aceste arzătoare;

accesorii - dispozitivele de securitate, dispozitivele de control sau dispozitivele de reglaj și subansamblele acestora, proiectate să fie încorporate într-un aparat sau să fie asamblate pentru a forma un aparat;

ardere - un proces în care un combustibil gazos reacționează cu oxigenul pentru a produce căldură sau lumină;

spălare - întregul proces de spălare, inclusiv uscarea și călcatul;

gătit - arta sau practica care constă în pregătirea sau încălzirea alimentelor în vederea consumului prin utilizarea căldurii și a unei game largi de metode;

combustibil gazos - orice combustibil care este în stare gazoasă la o temperatură de 15°C la o presiune absolută de 1 bar;

 proces industrial - extracția, creșterea, rafinarea, prelucrarea, producția, fabricarea sau prepararea materialelor, plantelor, animalelor, produselor de origine animală, produselor alimentare sau a altor produse în vederea utilizării lor comerciale;

 incinte industriale - orice loc în care principala activitate desfășurată este un proces industrial care ar urma să fie supus normelor de sănătate și de securitate naționale specifice;

familie de gaze - un grup de combustibili gazoși cu caracteristici de combustie similare legați între ei de o serie de indici Wobbe;

grup de gaze - un interval specificat de indici Wobbe inclus în acela al familiei de gaze în cauză;

indice Wobbe - un indicator al caracterului interschimbabil al gazelor combustibile utilizat pentru a compara producția de energie de ardere a gazelor combustibile cu compoziții diferite dintr-un aparat;

categoria aparatului - identificarea familiilor de gaze și/sau a grupurilor de gaze pe care un aparat este conceput să le ardă în condiții de securitate și la nivelul de performanță dorit, așa cum este indicat de marcajul categoriei aparatului;

randament energetic - raportul dintre performanța oferită de un aparat și energia consumată în acest scop;

punere în funcțiune - folosirea pentru prima dată a unui aparat pe teritoriul Uniunii de către utilizatorul final.

**Capitolul III**

**PUNERE LA DISPOZIȚIE PE PIAȚĂ ȘI PUNERE ÎN FUNCȚIUNE.**

**9.** Aparatele sunt puse la dispoziție pe piață și puse în funcțiune doar dacă, în condițiile unui utilizări normale, respectă prezenta reglementarea tehnică.

**10.** Accesoriile sunt puse la dispoziție pe piață numai dacă respectă prezenta reglementarea tehnică.

**11.** Prezenta reglementarea tehnică nu aduce atingere dreptului de a stabili cerințele necesare pentru a se asigura că persoanele, animalele domestice și bunurile sunt protejate în timpul utilizării normale a aparatelor, cu condiția ca aceasta să nu presupună modificări ale aparatelor.

**Capitolul IV**

**CONDIȚII DE FURNIZARE A GAZULUI**

**12.** Agenția Națională pentru Reglementare în Energetică (în continuare - ANRE) asigură comunicarea oficială a tipurilor de gaz și presiunile de alimentare corespunzătoare ale combustibililor gazoși utilizate pe teritoriul Republicii Moldova, în conformitate cu anexa nr. 2 și utilizînd formularul relevant.

**13.** ANRE adoptă decizii în ceea ce privește modificările aduse conținutului comunicărilor legate de condițiile de aprovizionare cu gaz de pe teritoriul Republicii Moldova, astfel cum au fost stabilite în anexa nr. 2, pentru a lua în considerare evoluțiile tehnice în ceea ce privește condițiile de furnizare a gazului.

**Capitolul V**

**CERINȚE ESENȚIALE ȘI LIBERA CIRCULAȚIE**

**14.** Aparatele și accesoriile îndeplinesc cerințele esențiale care le vizează, prevăzute în anexa nr. 1.

**15.** Punerea la dispoziție pe piață și punerea în funcțiune a unor aparate conforme cu prevederile prezentei reglementări tehnice nu pot fi interzise, restrânse sau împiedicate din considerentul siguranței acestora.

**16.** Punerea la dispoziție pe piață și punerea în funcțiune a unor accesorii conforme cu prezenta reglementarea tehnică nu poate fi interzisă, restrânsă sau să împiedicată din motive legate de riscurile care fac obiectul prezentei reglementări tehnice.

**17.** Cu ocazia tîrgurilor, expoziţiilor, demonstraţiilor tehnice şi a altor evenimente similare, aparatele sau a accesoriile neconforme cu prevederile prezentei reglementări tehnice pot fi expuse cu condiţia ca un anunț vizibil să indice clar neconformitatea acestora, precum şi faptul că acestea nu pot fi vîndute înainte de punerea lor în conformitate cu prevederile prezentei reglementări tehnice. În timpul demonstrațiilor, expozantul ia măsuri de securitate corespunzătoare pentru a asigura protecția persoanelor, a animalelor domestice și a bunurilor.

**Capitolul VI**

**OBLIGAȚIILE AGENȚILOR ECONOMICI**

**Secțiunea 1**

**Obligațiile producătorilor**

**18.** Atunci când își introduc aparatele sau accesoriile pe piață sau când folosesc aparatele în scopuri personale, producătorii trebuie să se asigure că ele au fost proiectate și fabricate în conformitate cu cerințele esențiale prevăzute în anexa nr. I.

**19.** Producătorii întocmesc documentația tehnică specificată în anexa nr. 3 și efectuează procedura relevantă de evaluare a conformității prevăzută la punctele 58 sau 59 sau dispun efectuarea acestei proceduri.

**20.** În cazul în care s-a demonstrat conformitatea unui aparat sau a unui accesoriu cu cerințele aplicabile prin procedura menționată la punctul 18, producătorii întocmesc o declarație de conformitate UE și aplică marcajul CE.

**21.** Producătorii păstrează documentația tehnică și declarația de conformitate UE timp de 10 ani după introducerea pe piață a aparatului sau a accesoriului.

**22.** Producătorii se asigură că există proceduri pentru ca producția de serie să fie în continuare conformă cu prezenta reglementare tehnică. Modificările de proiectare sau ale caracteristicilor aparatului sau ale accesoriului, precum și modificările standardelor armonizate sau ale altor specificații tehnice în raport cu care se declară conformitatea unui aparat sau a unui accesoriu se iau în considerare.

Ori de câte ori acest lucru este justificat de riscurile prezentate de un aparat, pentru a proteja sănătatea și securitatea consumatorilor și a altor utilizatori, producătorii efectuează încercări prin eșantionare asupra aparatelor puse la dispoziție pe piață, investighează și, după caz, păstrează un registru de reclamații referitoare la aparate și accesorii neconforme și la rechemările unor astfel de aparate și accesorii, precum și informează distribuitorii în legătură cu orice astfel de activități de monitorizare.

**23.** Producătorii se asigură că aparatele și accesoriile pe care le introduc pe piață poartă un număr de tip, lot, serie sau un alt element care permite identificarea acestora, precum și inscripțiile prevăzute în anexa nr. 4.

În cazul în care dimensiunea sau natura aparatului sau a accesoriului nu permite acest lucru, producătorii se asigură că informațiile solicitate sunt furnizate pe ambalaj sau într-un document care însoțește aparatul sau accesoriul.

**24.** Producătorii indică pe aparat sau pe accesoriu denumirea lor, denumirea lor comercială înregistrată sau marca lor înregistrată și adresa la care pot fi contactați sau, dacă acest lucru nu este posibil, producătorii indică aceste informații pe ambalaj sau într-un document care însoțește aparatul. Adresa indică un singur punct de contact pentru producător. Datele de contact sunt limbă care poate fi ușor înțeleasă de către consumatori.

**25.** Producătorii se asigură că aparatul este însoțit de instrucțiuni și informații de securitate în conformitate cu punctul 1.5 din anexa nr. 1, într-o limbă care poate fi ușor înțeleasă de consumator~~.~~ Instrucțiuni și informații de securitate, precum și orice text imprimat pe etichete, trebuie să fie clare, ușor de înțeles și inteligibile.

**26.** Producătorii se asigură că accesoriul este însoțit de o copie a declarației de conformitate UE, care conține, printre altele, instrucțiuni privind încorporarea sau asamblarea, reglarea, funcționarea și întreținerea în conformitate cu punctul 1.7 din anexa nr. 1, într-o limbă care poate fi ușor înțeleasă de către producători de aparate.

**27.** În cazul în care un număr mare de accesorii sunt livrate unui singur utilizator, lotul sau transportul în cauză poate fi însoțit de o singură copie a declarației de conformitate UE.

**28.** Producătorii care consideră sau au motive să creadă că un aparat sau un accesoriu pe care l-au introdus pe piață nu este conform cu prezenta reglementarea tehnică iau de îndată măsurile corective necesare pentru a aduce respectivul aparat sau accesoriu în conformitate, pentru a-l retrage sau pentru a-l rechema, după caz.

**29.** În cazul în care aparatul sau accesoriul prezintă un risc, producătorii informează imediat în acest sens autoritatea pentru supravegherea pieței, indicând detaliile, în special cu privire la neconformitate și la orice măsuri corective luate.

**30.** Producătorii, în urma unei cereri motivate din partea autorității pentru supravegherea pieței, îi furnizează acesteia toate informațiile și documentația necesară pentru a demonstra conformitatea aparatului sau a accesoriului cu prezenta reglementarea tehnică, într-o limbă care poate fi ușor înțeleasă de consumator . Informațiile și documentația respective pot fi furnizate pe suport de hârtie sau în format electronic. Producătorii cooperează cu autoritatea respectivă, la cererea acesteia, cu privire la orice acțiune întreprinsă pentru eliminarea riscurilor prezentate de aparatele sau accesoriile pe care aceștia le-au introdus pe piață.

**Secțiunea a 2-a**

**Reprezentanți autorizați**

**31.** Un producător poate numi printr-un mandat scris un reprezentant autorizat. Obligațiile stabilite la punctul 18 și obligația de a întocmi documentația tehnică nu fac parte din mandatul reprezentantului autorizat.

**32.** Reprezentantul autorizat îndeplinește sarcinile prevăzute în mandatul primit de la producător. Mandatul îi permite reprezentantului autorizat să îndeplinească cel puțin următoarele sarcini:

1) să depună declarația de conformitate UE și documentația tehnică la dispoziția autorității pentru supravegherea pieței ;

2) în urma unei cereri motivate din partea autorității pentru supravegherea pieței, să furnizeze autorității respective toate informațiile și documentația necesară pentru a demonstra conformitatea aparatului sau a accesoriului;

3) să coopereze cu autoritatea pentru supravegherea pieței, la cererea acesteia, cu privire la orice acțiune întreprinsă pentru eliminarea riscurilor prezentate de aparatele sau de accesoriile care fac obiectul mandatului reprezentantului autorizat.

**Secțiunea a 3-a**

**Obligațiile importatorilor**

**33.** Importatorii introduc pe piață numai aparate sau accesorii conforme.

**34.** Înainte de introducerea unui aparat pe piață, importatorii se asigură că procedura corespunzătoare de evaluare a conformității prevăzută la punctele 58 sau 59 a fost îndeplinită de către producător. Aceștia se asigură că producătorul a întocmit documentația tehnică, că aparatul poartă marcajul CE și este însoțit de instrucțiuni și de informații de securitate în conformitate cu punctul 1.5 din anexa nr. 1 și că producătorul a respectat cerințele prevăzute la punctele 23 și 24.

**35.** Înainte de introducerea unui accesoriu pe piață, importatorii se asigură că procedura corespunzătoare de evaluare a conformității prevăzută la punctele 58 sau 59 a fost îndeplinită de către producător. Importatorii se asigură că producătorul a întocmit documentația tehnică, că accesoriul poartă marcajul CE și este însoțit de o copie a declarației de conformitate UE care conține, printre altele, instrucțiuni pentru încorporare sau asamblare, reglare, funcționare și întreținere în conformitate cu punctul 1.7 din anexa nr. 1 și că producătorul a respectat cerințele prevăzute la punctele 23 și 24.

**36.** Dacă importatorul consideră sau are motive să creadă că un aparat sau un accesoriu nu este conform cu cerințele esențiale de securitate prevăzute în anexa nr. 1, acesta nu introduce aparatul sau accesoriul pe piață înainte ca acesta să fie adus în conformitate. Atunci cînd aparatul sau accesoriul prezintă un risc, importatorul informează producătorul și autoritatea pentru supravegherea pieței.

**37.** Importatorii indică pe aparat sau pe accesoriu denumirea lor, denumirea lor comercială înregistrată sau marca lor înregistrată și adresa poștală la care pot fi contactați sau, dacă acest lucru nu este posibil, importatorii indică aceste informații pe ambalaj sau într-un document care însoțește aparatul sau accesoriul. Datele de contact sunt într-o limbă care poate fi ușor înțeleasă de către consumatori, de alți utilizatori finali și de autoritatea pentru supravegherea pieței.

**38.** Importatorii se asigură că aparatul este însoțit de instrucțiuni și informații de securitate în conformitate cu punctul 1.5 din anexa nr. 1, în limba de stat.

**39.** Importatorii se asigură că accesoriul este însoțit de o copie a declarației de conformitate UE, care conține, printre altele, instrucțiuni privind încorporarea sau asamblarea, reglarea, funcționarea și întreținerea în conformitate cu punctul 1.7 din anexa nr. 1, în limba de stat.

**40.** Importatorii se asigură că, atăt timp cît un aparat sau un accesoriu se află în responsabilitatea lor, condițiile de depozitare sau transport nu periclitează conformitatea sa cu cerințele esențiale prevăzute în anexa nr. 1.

**41.** Ori de câte ori acest lucru este justificat de riscurile prezentate de un aparat, pentru a proteja sănătatea și securitatea consumatorilor și a altor utilizatori, importatorii efectuează încercări prin eșantionare asupra aparatelor puse la dispoziție pe piață, investighează și, după caz, păstrează un registru de reclamații referitoare la aparate și accesorii neconforme și la rechemările unor astfel de aparate și accesorii, informând distribuitorii în legătură cu orice astfel de activități de monitorizare.

**42.** Importatorii care consideră sau au motive să creadă că un aparat sau un accesoriu pe care l-au introdus pe piață nu este conform cu prezenta reglementarea tehnică iau de îndată măsurile corective necesare pentru a aduce respectivul aparat sau accesoriu în conformitate, pentru a-l retrage sau pentru a-l rechema, după caz. În cazul în care aparatul sau accesoriul pus la dispoziție pe piața Republicii Moldova prezintă un risc, importatorii informează imediat în acest sens autoritatea pentru supravegherea pieței, indicând detaliile, în special cu privire la neconformitate și la orice măsuri corective luate.

**43.** Importatorii păstrează o copie a declarației de conformitate UE la dispoziția autorității pentru supravegherea pieței pentru o perioadă de 10 ani după introducerea pe piață a aparatului sau a accesoriului. Importatorul se asigură că documentația tehnică poate fi pusă la dispoziția acestor autorități, la cerere.

**44.** Importatorii, în urma unei cereri motivate din partea autorității pentru supravegherea pieței, furnizează acesteia toate informațiile și documentația necesare pentru a demonstra conformitatea unui aparat sau a unui accesoriu, în limba de stat. Importatorii cooperează cu autoritatea respectivă, la cererea acesteia, cu privire la orice acțiune întreprinsă pentru eliminarea riscurilor prezentate de aparatele sau accesoriile pe care aceștia le-au introdus pe piață.

**Secțiunea a 4-a**

**Obligațiile distribuitorilor**

**45.** În cazul în care pun la dispoziţie pe piaţă un aparat sau un accesoriu, distribuitorii acționează cu precauție în vederea respectării cerințelor din prezenta reglementare tehnică.

**46.** Înainte de a pune la dispoziție pe piață un aparat și înainte de a-l pune în funcțiune, distribuitorii verifică dacă aparatul poartă marcajul CE și dacă acesta este însoțit de instrucțiuni și informații de securitate în conformitate cu punctul 1.5 din anexa nr. 1, în limba de stat, și dacă producătorul și importatorul au respectat cerințele prevăzute la punctele 23 și 24 și, respectiv, la punctul 37.

**47.** Înainte de punerea la dispoziție pe piață a unui accesoriu, distribuitorii verifică dacă acesta poartă marcajul CE și dacă este însoțit de o copie a declarației de conformitate UE care conține, printre altele, instrucțiunile privind încorporarea sau asamblarea, reglarea, funcționarea și întreținerea în conformitate cu pct. 1.7 din anexa nr. 1, în limba de stat, și că producătorul și importatorul au respectat cerințele prevăzute la punctele 23 și 24 și, respectiv, la punctul 37.

**48.** Dacă distribuitorul consideră că un aparat sau un accesoriu nu este conform cu cerințele esențiale de securitate prevăzute în anexa nr. 1, acesta nu pune la dispoziție pe piață aparatul sau accesoriul sau nu îl pune în funcțiune înainte ca acesta să fie adus în conformitate. În cazul în care aparatul sau accesoriul prezintă un risc, distribuitorul informează în acest sens producătorul sau importatorul, precum și autoritatea pentru supravegherea pieței.

**49.** Distribuitorii se asigură că, atât timp cât un aparat sau un accesoriu se află în responsabilitatea lor, condițiile de depozitare sau transport nu periclitează conformitatea sa cu cerințele esențiale prevăzute în anexa nr. 1.

**50.** Distribuitorii care consideră că un aparat sau un accesoriu pe care l-au pus la dispoziție pe piață sau l-au pus în funcțiune nu este conform cu prezenta reglementarea tehnică se asigură că sunt luate măsurile corective necesare pentru a aduce respectivul aparat sau accesoriu în conformitate, pentru a-l retrage sau pentru a-l rechema, după caz. Distribuitorii informează imediat autoritatea pentru supravegherea pieței despre aparatul sau accesoriul care prezintă un risc, indicând detaliile, în special cu privire la neconformitate și la orice măsuri corective luate.

**51.** Distribuitorii, la cererea motivată a autorității pentru supravegherea pieței, furnizează acesteia toate informațiile și documentația necesare pentru a demonstra conformitatea unui aparat sau a unui accesoriu pe suport de hârtie sau în format electronic și cooperează cu autoritatea respectivă, la cererea acesteia, cu privire la orice acțiune întreprinsă pentru eliminarea riscurilor prezentate de aparatele sau accesoriile pe care aceștia le-au pus la dispoziție pe piață.

**Secțiunea a 5-a**

**Situațiile în care obligațiile producătorilor se aplică importatorilor și distribuitorilor și identificarea agenților economici**

**52.** Importatorul sau distribuitorul este considerat producător în sensul prezentei reglementări tehnice și este supus obligațiilor ce îi revin producătorului prevăzute la punctele 19-30 atunci când introduce pe piață un aparat sau un accesoriu sub denumirea sau marca sa sau modifică un aparat sau un accesoriu deja introdus pe piață într-o manieră care poate afecta conformitatea cu cerințele prezentei reglementări tehnice.

**53.** Agenții economici transmit, la cerere, către autoritatea pentru supravegherea pieței datele de identificare ale:

1) oricărui agent economic care le-a furnizat un aparat sau un accesoriu;

2) oricărui agent economic căruia i-au furnizat un aparat sau un accesoriu

**54**. Agenții economici trebuie să poată prezenta informațiile prevăzute la punctul 53 timp de 10 ani după ce le-a fost furnizat aparatul sau accesoriul și timp de 10 ani după ce au furnizat aparatul sau accesoriul.

**Capitolul VII**

**CONFORMITATEA APARATELOR ȘI A ACCESORIILOR**

**Secțiunea 1**

**Prezumția de conformitate a aparatelor și a accesoriilor și procedurile de evaluare a conformității pentru acestea**

**55.** Aparatele și accesoriile care sunt conforme cu standardele moldovenești care adoptă standardele armonizate sau cu părți ale acestora, ale căror referințe au fost publicate în *Jurnalul Oficial al Uniunii Europene*, sunt considerate a fi în conformitate cu cerințele esențiale stabilite în anexa nr. 1 vizate de acele standarde sau părți ale acestora.

**56.** Lista standardelor moldovenești care adoptă standardele armonizate, menționate la punctul 55, ale căror referinţe au fost publicate în Jurnalul Oficial al Uniunii Europene, se elaborează şi se aprobă prin ordin al autorității responsabile, se actualizează periodic şi se publică în *Monitorul Oficial al Republicii Moldova*.

**57.** Înainte ca un aparat sau un accesoriu să fie introdus pe piață, producătorul îl supune unei proceduri de evaluare a conformității în conformitate cu punctul 58 sau 59.

**58.** Conformitatea aparatelor și a accesoriilor fabricate în serie cu cerințele prezentei reglementări tehnice este evaluată printr-o examinare UE de tip (modulul B – tip de producție) stabilit în anexa nr. 3, în coroborare cu unul dintre următoarele module, la alegerea producătorului:

1) conformitatea cu tipul pe baza controlului intern al producției și a verificărilor supravegheate ale produsului la intervale aleatorii (modulul C2), stabilit în anexa nr. 3;

2) conformitatea cu tipul pe baza asigurării calității procesului de producție (modulul D), stabilit în anexa nr. 3;

3) conformitatea cu tipul pe baza asigurării calității produsului (modulul E), stabilit în anexa nr. 3;

4) conformitatea cu tipul pe baza verificării produsului (modulul F), stabilit în anexa nr. 3.

**59.** În cazul unui aparat sau accesoriu produs într-un singur exemplar sau în cantități mici, producătorul poate să aleagă una dintre procedurile prevăzute la punctul 58 sau conformitatea pe baza verificării unității de produs (modulul G), stabilit în anexa nr. 3.

**60.** Înregistrările și corespondența privind evaluarea conformității unui aparat sau accesoriu se redactează în limba de stat sau într-o limbă acceptată de organismul de evaluare a conformității (în continuare - organism) notificat respectiv.

**Secțiunea a 2-a**

**Declarația de conformitate UE**

**61.** Declarația de conformitate UE stipulează faptul că îndeplinirea cerințelor esențiale prevăzute în anexa nr. 1 a fost demonstrată.

**62.** Declarația de conformitate UE se structurează după modelul prevăzut în anexa nr. 5, conține elementele specificate în modulele relevante prevăzute în anexa nr. 3 și se actualizează constant și se redactează în limba de stat.

**63.** Pentru a facilita îndeplinirea de către aparate finite a cerințelor esențiale aplicabile prevăzute în anexa nr. 1, declarația de conformitate UE pentru un accesoriu precizează caracteristicile accesoriului și conține instrucțiuni privind modul în care accesoriul ar trebui să fie încorporat în aparat sau asamblat pentru a constitui un aparat. Declarația de conformitate UE se redactează în limbă de stat pentru a fi înțeleasă de către producătorii de aparate și de autoritatea de supraveghere a pieței.

**64.** În cazul în care un aparat sau un accesoriu întră sub incidența mai multor reglementări tehnice prin care se solicită o declarație de conformitate UE, se redactează o singură declarație de conformitate UE în conformitate cu aceste reglementări tehnice. Declarația respectivă conține identificarea reglementărilor tehnice în cauză, inclusiv referințele de publicare ale acestora.

**65.** Prin redactarea declarației de conformitate UE, producătorul își asumă responsabilitatea pentru conformitatea aparatului sau a accesoriului cu cerințele stabilite în prezenta reglementare tehnică.

**66.** O copie a declarației de conformitate UE este furnizată împreună cu aparatul sau accesoriul.

**Secțiunea a 3-a**

**Norme și condiții pentru aplicarea marcajului CE și inscripțiilor**

**67.** Marcajul CE este supus principiilor generale stabilite la alineatele (1) - (6) articolul 231 din Legea nr. 235/2011 privind activitățile de acreditare și de evaluare a conformității.

**68.** Marcajul CE se aplică în mod vizibil, lizibil și indelebil pe aparat și pe accesoriu sau pe plăcuța cu date a acestora. În cazul în care acest lucru nu este posibil sau justificat din considerente ținând de natura aparatului sau a accesoriului, marcajul CE se aplică pe ambalaj și pe documentele de însoțire.

**69.** Marcajul CE se aplică înainte ca aparatul sau accesoriul să fie introdus pe piață.

**70.** Marcajul CE este urmat de numărul de identificare al organismului notificat implicat în faza de control al producției aparatului sau accesoriului, precum și de ultimele două cifre ale anului în care a fost aplicat marcajul CE.

**71.** Numărul de identificare al organismului notificat se aplică chiar de către organismul notificat sau, conform instrucțiunilor acestuia, de către producător sau reprezentantul său autorizat.

**72.** Marcajul CE și numărul de identificare menționat la punctul 70 pot fi urmate de orice alt marcaj care indică un risc special sau o utilizare specială.

**73.** Aplicarea corectă a marcajului CE este reglementat de art. 231  din Legea nr. 235/2011 privind activitățile de acreditare și de evaluare a conformității. Autoritatea pentru supravegherea pieței ia măsurile corespunzătoare în cazul utilizării inadecvate a respectivului marcaj.

**74.** Inscripțiile prevăzute în anexa nr. 4 se aplică în mod vizibil, lizibil și indelebil pe aparat sau pe plăcuța cu date a acestuia și pe accesoriu sau pe plăcuța cu date a acestuia.

**75.** Inscripțiile prevăzute în anexa nr. 4 se aplică înainte ca aparatul sau accesoriul să fie introdus pe piață.

**Capitolul VIII**

**NOTIFICAREA ORGANISMELOR**

**Secțiunea 1**

**Autoritatea de notificare. Notificare.**

**76.** Autoritatea de notificare este responsabilă de instituirea şi îndeplinirea procedurilor necesare pentru evaluarea şi notificarea organismelor, precum şi de monitorizare a organismelor notificate.

**77.** Evaluarea și monitorizarea menţionată în punctul76 se efectuează de organismul naţional de acreditare instituit în conformitate cu art. 7 din [Legea nr.235/2011](TEXT%3DLPLP20111201235) privind activităţile de acreditare şi de evaluare a conformităţii.

**78.** Notificarea menţionată în punctul 76 se efectuează de autoritate de notificare în conformitate cu art. 141-143 [Legea nr.235/2011](TEXT%3DLPLP20111201235) privind activităţile de acreditare şi de evaluare a conformităţii. Autoritatea de notificare își asumă întreaga răspundere pentru sarcinile îndeplinite de organismul notificat.

**79.** Autoritatea de notificare notifică Comisiei Europene organismele recunoscute în vederea notificării pentru a efectua sarcinile de evaluare a conformităţii a aparatelor sau accesoriilor ca părţi terțe în conformitate cu prezenta reglementarea tehnică.

**Secțiunea a 2-a**

**Cerințe privind autoritatea de notificare**

**80.** Autoritatea de notificare notifică numai organismele care au îndeplinit toate cerinţele aplicabile acestora din prezenta Reglementare tehnică.

**81.** Autoritatea de notificare:

1) este instituită în așa fel încât să nu existe conflicte de interese cu organismele;

2) funcționează în așa fel încât să garanteze obiectivitatea și imparțialitatea activităților sale;

3) asigură luarea fiecărei decizii cu privire la notificarea unui organism de persoanele competente, altele decât cele care au efectuat evaluarea organismului;

4) nu oferă și nu prestează activități pe care le prestează organismele și nici servicii de consultanță în condiții comerciale sau concurențiale;

5) garantează confidențialitatea informațiilor obținute, cu excepţia informaţiilor care afectează asigurarea securităţii naţionale, protecţia vieţii şi sănătăţii oamenilor şi protecţia mediului;

6) are la dispoziție personal competent suficient pentru îndeplinirea corespunzătoare a sarcinilor sale;

7) este responsabilă de stabilirea, îndeplinirea și notificarea procedurilor necesare pentru evaluarea şi notificarea organismelor, precum şi de monitorizare a acestora.

8) informează Comisia despre procedurile sale de evaluare și notificare a organismelor de evaluare a conformității și cu procedurile de monitorizare a organismelor notificate, precum și despre orice modificări ale acestora.

 **Secțiunea a 3- a**

**Cerințele către organismele notificate și prezumția de conformitate a acestora**

**82.** În scopul notificării, un organism trebuie să corespundă cerințelor prevăzute la punctele 83-97.

**83** Organismul este înființat în temeiul legislației naționale și are personalitate juridică.

**84.** Organismul este un organism terț, independent de organizația sau de aparatul sau accesoriul pe care îl evaluează.

**85.** Organism care aparține unei asociații de întreprinderi sau unei federații profesionale care reprezintă întreprinderile implicate în proiectarea, fabricarea, furnizarea, asamblarea, utilizarea sau întreținerea aparatelor sau accesoriilor pe care le evaluează poate fi considerat a fi un astfel de organism, cu condiția să se demonstreze că este independent și că nu există conflicte de interese.

**86.** Organismul, personalul său de conducere și personalul responsabil cu îndeplinirea sarcinilor de evaluare a conformității nu acționează ca proiectant, producător, furnizor, instalator, cumpărător, proprietar, utilizator sau operator de întreținere a aparatelor sau accesoriilor pe care le evaluează și nici ca reprezentant al vreuneia dintre acele părți. Acest lucru nu împiedică utilizarea aparatelor sau accesoriilor evaluate care sunt necesare pentru operațiunile organismului sau utilizarea unor astfel de aparate sau accesorii în scopuri personale.

**87.** Organismul, personalul său de conducere și personalul responsabil cu îndeplinirea sarcinilor de evaluare a conformității nu sunt direct implicați în proiectarea, fabricarea sau construcția, comercializarea, instalarea, utilizarea sau întreținerea aparatelor sau accesoriilor respective și nu reprezintă părțile angajate în activitățile respective. Aceștia nu se implică în activități care le-ar putea afecta imparțialitatea sau integritatea în ceea ce privește activitățile de evaluare a conformității pentru care sînt notificați. Aceste dispoziții se aplică în special serviciilor de consultanță.

**88.** Organismul se asigură că activitățile filialelor sau ale subcontractanților lor nu afectează confidențialitatea, obiectivitatea sau imparțialitatea activităților lor de evaluare a conformității.

**89.** Organismul, personalul său îndeplinesc activitățile de evaluare a conformității cu cel mai înalt grad de integritate profesională și cu competența tehnică necesară în domeniul respectiv și trebuie să fie liberi de orice presiuni și stimulente, îndeosebi financiare, care le-ar putea influența deciziile sau rezultatele activităților lor de evaluare a conformității, în special în ceea ce privește persoanele sau a grupurile de persoane cu un interes pentru rezultatele acelor activități.

**90.** Organismul are capacitatea să îndeplinească toate atribuțiile de evaluare a conformității care îi sunt atribuite prin anexa nr. 3 și pentru care a fost notificat, indiferent dacă acele sarcini sunt îndeplinite chiar de către organismul sau în numele și sub responsabilitatea acestuia.

**91.** De fiecare dată și pentru fiecare procedură de evaluare a conformității și pentru orice tip sau categorie de aparate sau accesorii pentru care este notificat, organismul are la dispoziție:

1) personalul necesar având cunoștințe tehnice și experiență suficientă și corespunzătoare pentru a efectua atribuțiile de evaluare a conformității;

2) descrierile procedurilor în conformitate cu care se realizează evaluarea conformității, asigurându-se transparența și posibilitatea de a reproduce procedurile în cauză. Acesta dispune de politici și proceduri adecvate care fac o distincție clară între atribuțiile îndeplinite ca organism notificat și alte activități;

3) procedurile necesare pentru desfășurarea activităților, care să țină seama de dimensiunea întreprinderilor, de domeniul de activitate și de structura acestora, de gradul de complexitate al tehnologiei aparatului sau accesoriului în cauză, precum și de caracterul de serie sau de masă al procesului de producție.

**92.** Organismul trebuie să aibă mijloacele necesare pentru a îndeplini în mod corespunzător atribuțiile tehnice și administrative legate de activitățile de evaluare a conformității și are acces la toate echipamentele sau facilitățile necesare.

**93.** Personalul responsabil de îndeplinirea sarcinilor de evaluare a conformității posedă următoarele capacități:

1) pregătire tehnică și profesională solidă care acoperă toate activitățile de evaluare a conformității pentru care organismul a fost notificat;

2) cunoștințe satisfăcătoare ale cerințelor evaluărilor pe care le realizează și autoritatea corespunzătoare pentru realizarea acestor evaluări;

3) cunoștințe și o înțelegere corespunzătoare a cerințelor esențiale stabilite în anexa nr. 1, a standardelor armonizate aplicabile la prezenta reglementarea tehnică și a dispozițiilor relevante din legislația națională;

4) abilitatea necesară pentru a elabora certificate, evidențe și rapoarte pentru a demonstra că evaluările au fost realizate.

**94.** Imparțialitatea organismelor, a personalului cu funcții superioare de conducere și a personalului responsabil de îndeplinirea atribuțiilor de evaluare a conformității din cadrul acestora trebuie să fie garantată.

**95.** Organismul trebuie să încheie o asigurare de răspundere civilă cu companiile de asigurare recunoscute legal pe teritoriul Republicii Moldova și dețin poliţe de asigurare pentru a repara prejudiciul care poate fi cauzat terţelor părţi prin activitatea sa şi faţă de care poartă răspundere în conformitate cu legislaţia în vigoare cu privire la asigurări.

**96.** Personalul organismului păstrează secretul profesional în ceea ce privește toate informațiile obținute în îndeplinirea sarcinilor sale în temeiul anexei nr. 3 sau al oricărei dispoziții din legislația națională de punere în aplicare a acesteia, excepție făcând relația cu autoritatea responsabilă și cu autoritatea pentru supravegherea pieței. Drepturile de autor sunt protejate.

**97.** Organismul participă sau se asigură că personalul lor responsabil de îndeplinirea sarcinilor de evaluare a conformităţii este informat în legătură cu activităţile de standardizare relevante.

**98.** Dacă un organism își demonstrează conformitatea cu criteriile prevăzute în standardele de referință moldovenești care adoptă standardele armonizate relevante sau în părți din acestea, ale căror referințe au fost publicate în Jurnalul Oficial al Uniunii Europene, se consideră că acest organism respectă cerințele stabilite la punctele 83-97 în măsura în care respectivele standardele aplicabile vizează aceste cerințe.

**Secțiunea a 4- a**

**Filiale ale organismelor notificate și subcontractarea de către organismele notificate**

**99.** În cazul în care un organism notificat subcontractează anumite sarcini legate de evaluarea conformității sau recurge la o filială, acesta se asigură că subcontractantul sau filiala îndeplinește cerințele stabilite la punctele 83-97 și informează autoritatea de notificare în acest sens.

**100.** Organismele notificate preiau întreaga responsabilitate pentru sarcinile îndeplinite de subcontractanți sau filiale, oriunde ar fi acestea stabilite.

**101.** Activitățile pot fi subcontractate sau realizate de o filială cu acordul clientului organismului notificat, în cazul în care contractul de prestări serviciul de evaluare a conformității între client și organism notificat conține o astfel de clauză.

**102.** Organismele notificate pun la dispoziția autorității de notificare documentele relevante privind evaluarea calificărilor subcontractantului sau ale filialei și a activităților desfășurate de către aceștia în temeiul anexei nr. 3.

**Secțiunea a 5- a**

**Cerere și procedura de notificare**

**103.** Atunci cînd organismul solicită acreditarea în scopul recunoașterii în vederea notificării pentru sarcini legate de evaluarea conformității a aparatelor sau accesoriilor conform prezentei reglementări tehnice, acesta se adresează cu o cerere la organismului naţional de acreditare.

**104.** Organismul naţional de acreditare informează autoritatea de notificare despre solicitarea menționată la punctul 103 şi, după acordarea acreditării, transmite solicitarea însoţită de documente autorității de notificare.

**105.** Cererea de notificare trebuie să fie însoțită de o descriere a activităților de evaluare a conformității, a modulului sau modulelor de evaluare a conformității și a aparatului/accesoriului sau a aparatelor/accesoriilor pentru care organismul se consideră a fi competent, precum și de un certificat de acreditare, eliberat de organismul național de acreditare, care să ateste că organismul respectiv satisface cerințele prevăzute la punctele 84-98.

**106.** Documentele prezentate în vederea notificării sînt supuse examinării în cadrul autorității de notificare în termen de 15 zile lucrătoare. După examinarea documentelor prezentate se ia decizia de acordare a notificării. Certificatul de acreditare eliberat organismului trebuie să atestă că acesta îndeplineşte cerinţele prevăzute la punctele 83-97.

**107.** Procedura de notificare să desfășoară în condițiile Capitolului IV1 din Legea nr. 235/2011 privind activitățile de acreditare și de evaluare a conformității.

**108.** Autoritatea de notificare notifica numai organismele care au satisfăcut cerințele prevăzute la punctele 83-97.

**109.** Autoritatea de notificare informează Comisia Europeană și celelalte state membre folosind instrumentul de notificare electronică elaborat și gestionat de Comisia Europeană.

**110.** Notificarea include informații complete ale activităților de evaluare a conformității, ale modulului sau modulelor de evaluare a conformității și ale aparatului/accesoriului sau ale aparatelor/accesoriilor în cauză și atestarea competenței necesare.

**111.** Autoritatea de notificare notifică Comisiei Europene orice modificări ulterioare relevante aduse notificării.

**Secțiunea a 6 - a**

**Identificarea organismelor notificate și modificări ale notificărilor**

**112.** Organismul național de acreditare atribuie un număr de identificare unui organism notificat.

**113.** Organismul național de acreditare atribuie un singur astfel de număr, chiar dacă organismul este notificat în temeiul mai multor reglementări tehnice.

**114.** Lista organismelor notificate şi informaţiile privind domeniul notificării este gestionată de către organismul național de acreditare şi se publică pe pagina web oficială a acestuia.

**115.** Organismul național de acreditare se asigură actualizarea listei prevăzute la punctul 114.

**116.** În cazul în care autoritatea de notificare a constatat sau a fost informată că un organism notificat nu mai satisface cerințele prevăzute la punctele 83-97 sau că acesta nu își îndeplinește obligațiile, autoritatea de notificare cooperează cu organismul național de acreditare în vederea suspendării sau, după caz, retragerii notificării, în funcție de gravitatea încălcării cerințelor sau a neîndeplinirii obligațiilor.

**117.** În caz de suspendare sau retragere a notificării sau în cazul în care organismul notificat și-a încetat activitatea, autoritatea de notificare ia măsurile adecvate pentru a se asigura că dosarele organismului respectiv sunt fie prelucrate de un alt organism notificat, fie sunt puse la dispoziția autorității pentru supravegherea pieței, la cererea acestei.

**Secțiunea a 7-a**

**Contestarea competenței organismelor notificate**

**118.** Autoritatea de notificare investighează toate cazurile în care are îndoieli sau i se aduc la cunoștință îndoieli cu privire la competența unui organism notificat sau la îndeplinirea în continuare de către un organism notificat a cerințelor și a responsabilităților care îi revin. Informațiile sensibile obținute pe parcursul investigațiilor sale sunt tratate confidențial.

**119.** Autoritatea de notificare prezintă Comisiei Europene, la cerere, toate informațiile referitoare la temeiul notificării sau la menținerea competenței organismului notificat în cauză și ia măsurile corective necesare, inclusiv de retragere a notificării în cazul în care Comisia Europeană constată că un organism notificat nu respectă sau nu mai respectă cerințele pentru a fi notificat.

**Secțiunea a 8- a**

**Obligații operaționale ale organismelor notificate și recurs împotriva deciziilor acestora**

**120.** Organismele notificate efectuează evaluări ale conformității cu respectarea procedurilor de evaluare a conformității prevăzute în anexa nr. 3.

**121.** Evaluările conformității sunt realizate în mod proporțional, evitând sarcinile inutile pentru agenții economici.

**122.** Organismele își desfășoară activitățile ținând seama în mod corespunzător de dimensiunea unei întreprinderi, de domeniul de activitate și de structura acesteia, de gradul de complexitate al tehnologiei aparatului sau accesoriului în cauză, precum și de caracterul de serie sau de masă al procesului de producție. În același timp, organismele respectă gradul de precizie și nivelul de protecție necesare pentru conformitatea aparatului sau a accesoriului cu prezenta reglementare tehnică.

**123.** În cazul în care un organism notificat constată că cerințele esențiale stabilite în anexa nr. 1, în standardele armonizate corespunzătoare sau în alte specificații tehnice nu sunt îndeplinite de către un producător, îi solicită acestuia să ia măsurile corective corespunzătoare și nu emite un certificat sau o decizie de conformitate.

**124.** În cazul în care, pe parcursul monitorizării conformității, ulterior eliberării unui certificat ~~s~~au a unei decizii de conformitate, un organism notificat constată că un aparat sau un accesoriu nu mai este conform, îi solicită producătorului să ia măsurile corective corespunzătoare și suspendă sau retrage certificatul sau decizia de conformitate, după caz.

**125.** În cazul în care nu se iau măsuri corective sau acestea nu au efectul necesar, organismul notificat suspendă sau retrage orice certificat sau decizia de conformitate, după caz.

**126.** Organismele notificate se asigura ca beneficiarii serviciilor de evaluare a conformității cunosc și în mod necondiționat pot face uz de modalitățile de contestare a deciziilor emise de organismele în cauză, în limita și modul stabilit de lege.

**Secțiunea a 9-a**

**Obligația de informare care revine organismelor notificate și autorității de notificare**

**127.** Organismele notificate prezintă informațiile, stabilite în art. 141 din Legea nr.235/2011 privind activitățile de acreditare și de evaluare a conformității și informează autoritatea de notificare în legătură cu:

1) orice refuz, restricție, suspendare sau retragere a unui certificat sau a unei decizii de conformitate;

2) orice circumstanțe care afectează domeniul de aplicare sau condițiile notificării;

3) orice cerere de informații pe care au primit-o de la autoritatea pentru supravegherea pieței cu privire la activitățile de evaluare a conformității;

4) la cerere, activitățile de evaluare a conformității realizate în limita domeniului de aplicare al notificării și în legătură cu orice altă activitate realizată, inclusiv activități transfrontaliere și subcontractare.

**128.** Organismele notificate oferă celorlalte organisme notificate în conformitate cu prezenta reglementare tehnică, care îndeplinesc activități similare de evaluare a conformității vizând aceleași aparate sau accesorii, informații relevante privind aspecte legate de rezultatele negative ale evaluărilor conformității și, la cerere, privind aspecte legate de rezultatele pozitive ale evaluărilor conformității.

**129.** Organismele notificate pot participă, în mod direct sau prin intermediul unor reprezentanți desemnați la activitatea grupurilor organizate de către Comisia Europeană.

**130.** Autoritatea de notificare poate participă la schimb de experiență între autoritățile naționale responsabile de politica privind notificarea organizat de Comisia Europeană

**CAPITOLUL IX**

**SUPRAVEGHEREA PIEȚEI, CONTROLUL APARATELOR ȘI ACCESORIILOR CARE INTRĂ PE PIAȚA ȘI PROCEDURA DE SALVGARDARE LA NIVELUL NAȚIONAL**

**Secțiunea 1**

**Supravegherea pieței și controlul aparatelor și accesoriilor**

**131.** Aparatelor și accesoriilor care intră sub incidența prezentei reglementări tehnice se aplică prevederile din Legea nr. 7/2016 privind supravegherea pieței în ceea ce privește comercializare produselor nealimentare.

**132.** În cazul în care autoritatea pentru supravegherea pieței consideră că un aparat sau un accesoriu care intră sub incidența prezentei reglementări tehnice prezintă un risc pentru sănătatea sau securitatea persoanelor sau pentru animale domestice sau bunuri, aceasta efectuează o evaluare cu privire la aparatul sau accesoriul în cauză, acoperind toate cerințele relevante stabilite în prezenta reglementarea tehnică. Agenții economici în cauză cooperează cu autoritatea pentru supravegherea pieței în acest scop, după cum este necesar.

**133.** În cazul în care, pe parcursul evaluării menționate la punctul 132, autoritatea pentru supravegherea pieței constată că aparatul sau accesoriul nu este conform cerințelor stabilite în prezenta reglementarea tehnică, aceasta solicită de îndată agentului economic în cauză să întreprindă toate măsurile corective adecvate pentru a aduce aparatul sau accesoriul în conformitate cu respectivele cerințe sau să retragă aparatul sau accesoriul de pe piață sau să îl recheme în decursul unei perioade rezonabile, proporțională cu natura riscului stabilit de Agenția.

**134.** Autoritatea pentru supravegherea pieței informează organismul notificat relevant în legătura cu măsurile luate.

**135.** Măsurilor corective prevăzute la punctul 133 se aplică prevederile art. 18 și 19 din Legea nr. 7/2016.

**136.** În cazul în care autoritatea pentru supravegherea pieței consideră că neconformitatea nu se limitează la teritoriul național, aceasta, prin intermediul autorității responsabile, informează Comisia Europeană cu privire la rezultatele evaluării și la acțiunile pe care le-a impus agentului economic.

**137.** Agentul economic se asigură că sunt întreprinse toate acțiunile corective adecvate pentru toate aparatele și accesoriile vizate pe care le-a pus la dispoziție pe piață.

**138.** În cazul în care agentul economic în cauză nu întreprinde măsuri corective adecvate în termenul prevăzut la punctul 133, autoritatea de supraveghere a pieței ia toate măsurile provizorii corespunzătoare pentru a interzice sau a limita punerea la dispoziție a aparatului sau a accesoriului pe piața, pentru a-l retrage aparatul sau accesoriul de pe piață sau pentru a-l rechema de pe piață.

**139.** Autoritatea pentru supravegherea pieței, prin intermediul autorității responsabile, informează de îndată Comisia Europeană cu privire la măsurile luate conform prevederilor punctul 134.

**140.** Informațiile menționate la punctul 139 includ toate detaliile disponibile, în special cu privire la datele necesare pentru a identifica aparatul sau accesoriul neconform, originea aparatului sau a accesoriului, natura neconformității constatate și riscul implicat, natura și durata măsurilor naționale luate, precum și argumentele prezentate de agentul economic în cauză.

**141.** Autoritatea pentru supravegherea pieței indică, în special, dacă neconformitatea se datorează uneia dintre următoarele situații:

1) aparatul sau accesoriul nu îndeplinește cerințele cu privire la sănătatea sau la securitatea persoanelor sau cu privire la protecția animalelor domestice sau a bunurilor sau

2) există deficiențe ale standardelor armonizate menționate la punctul 55 care conferă o prezumție de conformitate

**142.** În cazul în care autoritatea pentru supravegherea pieței din alt stat membru al Uniunii Europene iniţiază procedura prevăzută la punctul 136, autoritatea pentru supravegherea pieței, prin intermediul autorității responsabile, informează Comisia Europeană cu privire la orice măsuri adoptate şi informaţii suplimentare deţinute cu privire la neconformitatea aparatului sau accesoriului în cauză şi, în caz de dezacord faţă de măsura notificată de acel stat membru, îşi prezintă obiecţiile.

**143.** În cazul în care, în termen de 3 luni de la primirea informațiilor prevăzute la punctul 139 Comisia Europeană nu au ridicat obiecții cu privire la o măsură provizorie luată de autoritatea pentru supravegherea pieței, măsura este considerată justificată.

**144.** Autoritatea pentru supravegherea pieței ia de îndată măsuri restrictive adecvate în legătură cu aparatul sau accesoriul în cauză, cum ar fi retragerea aparatului sau a accesoriului de pe piață.

**Secțiunea a 2-a**

**Procedura de salvgardare**

**145.** În cazul în care, la finalizarea procedurii prevăzute la punctele 137-138, se ridică obiecții la adresa unei măsuri naționale, Comisia Europeană, urmare consultărilor și evaluării acesteia, constată că măsură luată nu este justificată și informează în acest sens, prin intermediul autorității responsabile, autoritatea pentru supravegherea pieței, precum și agentul economic relevant. În acest caz măsura națională prevăzută la punctul 136 este considerată nejustificată și autoritatea responsabilă retrage măsura respectivă.

**146.** În cazul în care măsură națională este considerată justificată, autoritatea pentru supravegherea pieței ia măsurile necesare pentru a asigura retragerea de pe piața a aparatului sau accesoriului neconform.

**147.** În cazul în care măsura națională este considerată justificată, iar neconformitatea aparatului sau a accesoriului este atribuită unor deficiențe ale standardelor armonizate menționate la punctul 55, autoritatea responsabilă informează în acest sens Comisia Europeană.

**Secțiunea a 3-a**

**Aparate sau accesorii conforme care prezintă un risc**

**148.** În cazul în care, în urma efectuării unei evaluări în conformitate cu punctul 132, autoritatea pentru supravegherea pieței constată că, deși în conformitate cu prezenta reglementarea tehnică, un aparat sau un accesoriu prezintă un risc pentru sănătatea sau securitatea persoanelor, pentru animalele domestice sau pentru bunuri, acesta solicită agentului economic relevant să ia toate măsurile corespunzătoare pentru a se asigura că aparatul sau accesoriul în cauză, atunci cînd este introdus pe piață, nu mai prezintă respectivul risc sau pentru a-l retrage de pe piață sau a-l rechema într-un termen rezonabil, proporțional cu natura riscului, indicat de autoritatea pentru supravegherea pieței.

**149.** Agentul economic se asigură că sunt întreprinse măsuri corective pentru toate aparatele sau accesoriile vizate pe care acesta le-a pus la dispoziție pe piață.

**150.** Autoritatea pentru supravegherea pieței informează imediat autoritatea responsabilă. Informațiile includ toate detaliile disponibile, în special datele necesare pentru identificarea aparatului sau accesoriului respectiv, originea și lanțul de distribuție aferent aparatului sau accesoriul în cauză, natura riscului implicat, natura și durata măsurilor luate la nivel național.

**151.** La inițiativa Comisie Europene autoritatea responsabilă și autoritatea pentru supravegherea pieței poate participa la consultări cu statele membre și cu operatorul ori operatorii economici relevant/ relevanți și evaluează măsura națională. Pe baza rezultatelor evaluării respective, Comisia decide, prin intermediul actelor de punere în aplicare, dacă măsura națională este sau nu justificată și, după caz, propune măsuri adecvate.

**Secțiunea a 4-a**

**Neconformitatea formală**

**152.** Fără a aduce atingere punctele 131-144, autoritatea pentru supravegherea pieței solicită agentului economic vizat să elimină neconformitatea identificată în cazul în care constată una dintre situațiile următoare:

1) marcajul CE a fost aplicat prin încălcarea prevederilor din punctele 67-73;

2) marcajul CE nu a fost aplicat;

3) inscripțiile prevăzute în anexa nr. 4 la prezenta reglementarea tehnică nu au fost aplicate sau au fost aplicate prin încălcarea prevederilor punctelor 74-75;

4) numărul de identificare al organismului notificat implicat în etapa de control al producției a fost aplicat prin încălcarea prevederilor punctului 70 sau nu a fost aplicat;

5) declarația de conformitate UE nu a fost redactată sau nu a fost redactată corect;

6) o copie a declarației de conformitate UE nu însoțește accesoriul;

7) documentația tehnică nu este disponibilă sau este incompletă;

8) informațiile menționate la punctul 24 sau la punctul 37 lipsesc, sunt false sau incomplete;

9) nu sunt îndeplinite alte cerințe administrative privind obligațiile producătorilor ori obligațiile importatorilor.

**153.** În cazul în care neconformitatea menționată la punctul 152 se menține, autoritatea pentru supravegherea pieței întreprinde toate măsurile corespunzătoare pentru a restricționa sau a interzice punerea la dispoziție pe piață a aparatului sau a accesoriului sau pentru a se asigura că acesta este rechemat sau retras de pe piață.

**CAPITOLUL IX**

**DISPOZIȚII TRANZITORII ȘI FINALE**

**154.** În cazul încălcării dispozițiilor prezentei reglementări tehnice de către operatori economici și organismele de evaluare a conformității se aplică prevederile Codului contravențional nr.218/2008.

**155.** Punerea la dispoziție pe piață sau punerea în funcțiune a aparatelor sau accesoriilor reglementate prin Hotărîrea Guvernului nr. 1329/2016 cu privire la aprobarea Reglementării tehnice care sunt în conformitate cu reglementarea respectivă și care au fost introduse pe piață înainte de întrare în vigoare a prezentei hotărîri nu se împiedică.

**156.** Referințele la Hotărîrea Guvernului nr. 1329/2016 abrogată se interpretează ca trimiteri la prevederile relevante din prezenta reglementarea tehnică.

**Anexa nr. 1**

**la Reglementarea tehnică privind**

**aparatele consumatoare de combustibili gazoși**

**CERINȚE ESENȚIALE**

**OBSERVAȚII PRELIMINARE:**

1.Cerințele esențiale în materie de securitate stabilite de prezenta reglementarea tehnică sunt obligatorii.

2.Cerințele esențiale trebuie interpretate și aplicate în așa fel încât să se ia în considerare tehnologia de vârf și practicile curente în momentul proiectării și al fabricării, precum și considerentele tehnice și economice compatibile cu un grad înalt de eficiență energetică, și de protecție a sănătății și a securității.

**1.CERINȚE GENERALE**

1.1.Aparatele trebuie proiectate și fabricate astfel încât să funcționeze în securitate și să nu prezinte pericol pentru persoane, animalele domestice sau bunuri când se utilizează în mod normal.

Accesoriile trebuie să fie proiectate și construite astfel încât să corespundă integral destinației acestora când sunt încorporate în aparat sau asamblate pentru a constitui un aparat.

1.2. Producătorul este obligat să analizeze riscurile în scopul determinării celor la care este expus aparatul sau accesoriul său. Acesta proiectează și produce aparatul sau accesoriul ținând cont de evaluarea riscului.

1.3. Pentru a alege soluțiile cele mai adecvate, producătorul aplică principiile de mai jos, în ordinea în care sunt enunțate:

a) eliminarea sau reducerea riscurilor cât mai mult posibil (proiectare și construcție la standarde de securitate);

b) luarea măsurilor de protecție necesare în legătură cu riscurile care nu pot fi eliminate;

c) informarea utilizatorilor în legătură cu riscurile reziduale cauzate de eventuale deficiențe ale măsurilor de protecție luate și precizarea măsurilor de precauție specifice care ar trebui luate.

1.4. La proiectarea și construirea aparatului și la elaborarea instrucțiunilor, producătorul trebuie să aibă în vedere nu numai utilizarea normală a aparatului, ci și utilizările prevăzute în mod rezonabil.

1.5. Toate aparatele trebuie să îndeplinească următoarele condiții:

a) să fie însoțite de instrucțiunile de instalare pentru instalator;

b) să fie însoțite de instrucțiuni de utilizare și de întreținere destinate utilizatorului;

c) să poarte note de avertizare adecvate, care trebuie să figureze și pe ambalaj.

1.6.1. Instrucțiunile de instalare pentru instalator conțin toate instrucțiunile de instalare, reglare și întreținere necesare pentru a se asigura că aceste operații sunt efectuate corect astfel încât aparatul să poată fi utilizat în securitate.

Instrucțiunile de instalare pentru instalator trebuie să includă, de asemenea, informații privind specificațiile tehnice ale interfeței dintre aparat și mediul în care este instalat acesta care să permită conectarea corectă la rețeaua de alimentare cu gaz, aprovizionarea cu energie auxiliară, alimentarea cu aer de combustie și sistemul de evacuare a gazelor de ardere.

1.6.2. Instrucțiunile de utilizare și întreținere pentru utilizator conțin toate informațiile necesare utilizării în securitate și trebuie, în special, să atragă atenția utilizatorului asupra eventualelor restricții de utilizare.

Producătorii notează în instrucțiuni dacă sunt necesare îngrijiri suplimentare sau dacă ar fi recomandat ca vreuna din lucrările de mai sus să fie efectuate de un specialist. Acest lucru nu aduce atingere cerințelor naționale aplicabile în domeniu.

Producătorul aparatului include în instrucțiunile care însoțesc aparatul toate informațiile necesare pentru reglarea, funcționarea și întreținerea accesoriilor care fac parte din produsul finit, după caz.

1.6.3. Avertismentele de pe aparat și de pe ambalajul acestuia trebuie să indice clar tipul de gaz care trebuie utilizat, presiunea de alimentare cu gaz, categoria aparatului și orice restricții privind utilizarea, în special restricția potrivit căreia aparatul trebuie instalat numai în zone în care există ventilație suficientă, pentru a se asigura că riscurile pe care le prezintă sunt reduse la minimum.

1.7. Instrucțiunile pentru încorporarea accesoriului în aparat sau asamblarea acestuia pentru a constitui un aparat, precum și pentru reglarea, funcționarea și întreținerea acestuia trebuie să fie furnizate împreună cu accesoriile în cauză ca parte a declarației de conformitate UE.

**2. MATERIALE**

Materialele folosite la fabricarea aparatelor sau accesoriilor trebuie să corespundă scopului pentru care sunt utilizate și trebuie să reziste la condițiile mecanice, chimice și termice la care se preconizează că vor fi expuse.

**3. PROIECTARE ȘI CONSTRUCȚIE**

Obligațiile legate de aparate care rezultă din cerințele esențiale stabilite la acest punct se aplică, de asemenea, si accesoriilor, în măsura în care sunt relevante.

**3.1. Aspecte generale**

3.1.1. Aparatele trebuie să fie proiectate și construite astfel încât, atunci când se utilizează în condiții normale, să nu poată apărea niciun risc de instabilitate, deformare, rupere sau uzură care ar putea diminua securitatea acestora.

3.1.2. Condensul produs la pornire și/sau în timpul utilizării nu trebuie să afecteze securitatea aparatelor.

3.1.3. Aparatele trebuie să fie proiectate și construite astfel încât riscul de explozii, în cazul unui incendiu de origine externă, să fie minim.

3.1.4. Aparatele trebuie să fie proiectate și construite astfel încât să se evite pătrunderea apei și a aerului fals în circuitul de gaze.

3.1.5. În eventualitatea unei fluctuații de energie auxiliară în limite normale, aparatele trebuie să continue să funcționeze în condiții de securitate.

3.1.6. Fluctuația anormală sau întreruperea în alimentarea cu energie auxiliară ori restabilirea acestei alimentări nu trebuie să constituie o sursă de pericol.

3.1.7. Aparatele trebuie să fie proiectate și construite astfel încât să fie evitate riscurile legate de gaz cauzate de riscurile de origine electrică. În măsura în care este relevant, trebuie luate în considerare rezultatele de evaluare a conformității în ceea ce privește cerințele de securitate din Reglementarea tehnică ”Punerea la dispoziție pe piață a echipamentelor radio” aprobate prin Hotărîrea Guvernului nr. 34/2019 sau obiectivele de securitate din Reglementarea tehnică ”Punerea la dispoziție pe piață a echipamentelor electrice destinate utilizării în cadrul unor anumite limite de tensiune” aprobate prin Hotărîrea Guvernului nr. 745/2015.

3.1.8. Aparatele sunt proiectate și construite astfel încât să fie evitate riscurile legate de utilizarea gazului cauzate de pericole generate de fenomene electromagnetice. În măsura în care este relevant, trebuie luate în considerare rezultatele evaluării conformității în ceea ce privește cerințele în materie de compatibilitate electromagnetică din Reglementarea tehnică ”Punerea la dispoziție pe piață a echipamentelor radio” aprobate prin Hotărîrea Guvernului nr. 34/2019 sau din Reglementarea tehnică ”Compatibilitatea electromagnetică a echipamentelor” aprobată prin Hotărîrea Guvernului nr. 807/2015.

3.1.9. Toate componentele sub presiune ale unui aparat trebuie să reziste la solicitările mecanice și termice la care sunt supuse, fără nicio deformare care să afecteze securitatea.

3.1.10. Aparatele trebuie să fie proiectate și fabricate astfel încât o defecțiune a dispozitivului de securitate, de control sau de reglaj să nu constituie o sursă de pericol.

3.1.11. Dacă un aparat este dotat cu dispozitive de securitate și control, funcționarea dispozitivelor de securitate nu trebuie să fie influențată de funcționarea dispozitivelor de control.

3.1.12. Toate piesele aparatelor care sunt instalate sau reglate în faza de fabricație și care nu trebuie să fie manipulate de utilizator sau de instalator trebuie să fie protejate corespunzător.

3.1.13. Manetele și alte dispozitive de comandă și de reglaj trebuie să fie marcate clar și să aibă instrucțiuni corespunzătoare astfel încât să se prevină orice eroare de manevrare/utilizare. Acestea trebuie să fie concepute astfel încât să împiedice manevrarea accidentală.

**3.2. Degajarea gazelor nearse**

3.2.1. Aparatele trebuie să fie proiectate și construite astfel încât viteza de degajare a gazelor să nu prezinte niciun pericol.

3.2.2. Aparatele trebuie să fie proiectate și construite astfel încât degajarea de gaze în orice moment al funcționării să fie limitată, pentru a se evita acumularea periculoasă de gaze nearse în aparat.

3.2.3. Aparatele destinate utilizării în spații și în camere închise trebuie să fie proiectate și construite în așa fel încât să se prevină eliberarea de gaze nearse în toate situațiile care ar putea duce la acumularea periculoasă de gaze nearse în astfel de spații și camere.

3.2.4. Aparatele proiectate și construite pentru a arde gaze care conțin monoxid de carbon sau alte componente toxice nu trebuie să prezinte niciun pericol pentru sănătatea persoanelor și a animalelor domestice expuse la acestea.

**3.3. Aprinderea**

Aparatele trebuie să fie proiectate și construite în așa fel încât, atunci când sunt utilizate în condiții normale, aprinderea și reaprinderea să se efectueze fără șocuri și interaprinderea să fie asigurată.

**3.4. Arderea**

3.4.1. Aparatele trebuie să fie proiectate și construite astfel încât, atunci când sunt utilizate în condiții normale, să fie asigurată stabilitatea combustiei și produsele de combustie să nu conțină substanțe nocive pentru sănătate în concentrații inadmisibile.

3.4.2. Aparatele trebuie să fie proiectate și construite astfel încât, atunci când sunt utilizate în condiții normale, să nu existe degajări accidentale de produse de combustie.

3.4.3. Aparatele conectate la un coș de evacuare a produselor de combustie trebuie să fie proiectate și construite astfel încât, în condiții de tiraj anormal, să nu apară degajări de produse de combustie în cantități periculoase în camerele sau în spațiile interioare în care este utilizat aparatul.

3.4.4. Aparatele trebuie să fie proiectate și construite astfel încât, atunci când sunt utilizate în condiții normale, să nu determine o concentrație de monoxid de carbon sau alte substanțe nocive pentru sănătate susceptibile să prezinte un pericol pentru sănătatea persoanelor și a animalelor domestice expuse.

**3.5. Utilizarea rațională a energiei**

Aparatele trebuie să fie proiectate și construite astfel încât să se asigure utilizarea rațională a energiei, utilizând tehnologii de vârf și ținând seama de aspectele de securitate.

**3.6. Temperatura**

3.6.1. Părțile aparatelor destinate să fie instalate sau plasate în apropierea suprafețelor nu trebuie să atingă temperaturi care să prezinte un pericol.

3.6.2. Temperatura la suprafață a părților din aparate destinate a fi manevrate în timpul utilizării normale nu trebuie să prezinte un pericol pentru utilizator.

3.6.3. Temperatura suprafețelor părților exterioare ale aparatelor, cu excepția suprafețelor sau părților prevăzute pentru transmiterea căldurii, nu trebuie să prezinte, în condiții de funcționare, un pericol pentru sănătatea și securitatea persoanelor expuse, în special pentru copii și persoanele în vârstă, motiv pentru care trebuie să se ia în considerare un timp de reacție corespunzător.

**3.7. Contactul cu produsele alimentare și apa destinată consumului uman**

Materialele și părțile folosite la fabricarea unui aparat care ar putea veni în contact cu alimentele sau apa destinate consumului uman, așa cum este definită în pct. 2 al Anexei nr. 2 din Hotărîrea Guvernului nr. 934/2007, nu trebuie să afecteze calitatea alimentelor sau a apei și trebuie să corespundă prevederilor regulamentelor sanitare aprobate prin Hotărîrile de Guvern nr.308/2011, nr.278/2013, nr. 594/2014, nr. 492/2015 și nr.493/2015, precum și reglementării tehnice cu privire la cerințele minime pentru comercializarea produselor pentru construcții, aprobată prin Hotărîrea Guvernului nr. 305/2016

**Anexa nr. 2**

**la Reglementarea tehnică privind**

**aparatele consumatoare de combustibili gazoși**

**CONȚINUTUL COMUNICĂRILOR ANRE CU PRIVIRE LA CONDIȚIILE DE ALIMENTARE CU GAZ**

1. Comunicările ANRE, prevăzute în articolul 4, au următorul conținut:

|  |  |  |  |  |
| --- | --- | --- | --- | --- |
| (a) |

|  |  |
| --- | --- |
| (i)  |  puterea calorifică superioară (PCS) în MJ/m3 |

 | minimă/maximă |
|

|  |  |
| --- | --- |
| (ii) | indicele Wobbe în MJ/m3 |

 | minimă/maximă |
| (b) | compoziția gazului din volum în % din conținutul total: |
|

|  |  |
| --- | --- |
|  | C1-C5 în % (sumă) |

 | minim/maxim |
| conținutul în % de N2 + CO2 | minim/maxim |
| conținutul de CO în % | minim/maxim |
| conținutul în % de HC nesaturate | minim/maxim |
| conținutul de hidrogen în % | minim/maxim |
| (c) | informații privind componentele toxice conținute de combustibilul gazos. |
| Comunicările respective includ, de asemenea, oricare dintre următoarele informații: |
| (a) | presiunea de alimentare la admisia în aparate, în mbar: | nominală/minimă/maximă |
| (b) |

|  |  |
| --- | --- |
| (i) |  presiunea de alimentare la punctul de furnizare, în mbar: |

 | nominală/minimă/maximă |
|

|  |  |
| --- | --- |
| (ii) |  pierderea de presiune admisibilă în instalațiile de gaz ale utilizatorului final, în mbar: |

 | nominală/minimă/maximă |

**2.** Condițiile de referință pentru indicele Wobbe și puterea calorifică superioară sunt următoarele:

|  |  |  |
| --- | --- | --- |
| (a) | temperatura de ardere de referință: | 15 °C |
| (b) | temperatura de referință pentru măsurarea volumului: | 15 °C |
| (c) | presiunea de referință pentru măsurarea volumului: | 1 013,25 mbar |

**Anexa nr. 3**

**la Reglementarea tehnică privind**

**aparatele consumatoare de combustibili gazoși**

**PROCEDURI DE EVALUARE A CONFORMITĂȚII PENTRU APARATE ȘI ACCESORII**

**MODULUL B: EXAMINAREA UE DE TIP – TIP DE PRODUCȚIE**

1. Examinarea UE de tip este acea parte a procedurii de evaluare a conformității prin care un organism notificat examinează proiectul tehnic al unui aparat sau al unui accesoriu și verifică și atestă că proiectul tehnic al aparatului sau al accesoriului corespunde cerințelor reglementării tehnice care i se aplică.

**2.** Examinarea UE de tip poate fi realizată prin evaluarea caracterului adecvat al proiectului tehnic al aparatului sau al accesoriului prin examinarea documentației tehnice și a documentelor justificative prevăzute la punctul 3, precum și prin examinarea unei mostre de produs complet (aparat sau accesoriu), reprezentativ pentru producția luată în considerare (tip de producție).

**3.** Producătorul depune o cerere pentru examinare UE de tip la un singur organism notificat ales de acesta.

1) Cererea trebuie să cuprindă următoarele elemente:

a) denumirea și adresa producătorului și, în cazul în care cererea este depusă de către reprezentantul autorizat, se precizează, de asemenea, denumirea și adresa acestuia;

b) o declarație scrisă care atestă că această cerere nu a mai fost înaintată către niciun alt organism notificat;

c) documentația tehnică. Documentația tehnică trebuie să permită evaluarea conformității aparatului sau accesoriului cu cerințele aplicabile din prezenta reglementarea tehnică și să includă o analiză și o evaluare adecvate a riscului (riscurilor). Documentația tehnică specifică cerințele aplicabile și acoperă, în măsura în care este acest lucru relevant pentru evaluare, proiectarea, fabricarea și funcționarea aparatului sau a accesoriului. Documentația tehnică cuprinde, dacă este cazul, cel puțin următoarele elemente:

- o descriere generală a aparatului sau a accesoriului;

- desenele de proiectare și de fabricare și schemele componentelor, subansamblelor, circuitelor etc.;

- descrieri și explicații necesare pentru înțelegerea atât a respectivelor desene și scheme, cât și a funcționării aparatului sau a accesoriului;

- lista standardelor armonizate aplicate integral sau parțial, iar în cazurile în care aceste standarde armonizate nu au fost aplicate, o descriere a soluțiilor adoptate pentru îndeplinirea cerințelor esențiale din prezenta reglementarea tehnică, inclusiv a o listă cu alte specificații tehnice relevante aplicate. În eventualitatea unor standarde armonizate aplicate parțial, documentația tehnică menționează acele părți care au fost aplicate;

- rezultatele calculelor de proiectare, ale examinărilor efectuate etc.;

- rapoartele de încercare;

- instrucțiuni pentru instalarea și utilizarea aparatului;

- declarația de conformitate UE a accesoriului care conține instrucțiunile privind modul în care accesoriul ar trebui să fie încorporat în aparat sau asamblat pentru a constitui un aparat;

d) mostrele reprezentative pentru producția preconizată. Organismul notificat poate solicita alte mostre dacă este necesar pentru efectuarea programului de încercări;

e) documentele justificative care arată că soluțiile de proiectare tehnică adoptate sunt adecvate. Aceste documente justificative menționează orice document care a fost utilizat, în special atunci când standardele armonizate relevante nu au fost aplicate integral. Documentele justificative includ, în cazul în care este necesar, rezultatele încercărilor efectuate, în conformitate cu alte specificații tehnice relevante, de laboratorul corespunzător al producătorului sau de un alt laborator de încercări în denumirea producătorului și pe răspunderea acestuia

2) Dacă este cazul, producătorul prezintă organismului notificat și următoarele documente:

a) certificatul de examinare UE de tip și declarația de conformitate UE ale accesoriilor încorporate în respectivul aparat;

b) atestate și certificate referitoare la metodele de fabricație și/sau de inspecție și/sau de control al a aparatului sau al accesoriului;

c) orice alt document care ar putea să îmbunătățească evaluarea organismului notificat.

**4.** Organismul notificat:

În ceea ce privește aparatul sau accesoriul:

1) examinează documentația tehnică și documentele justificative pentru a evalua caracterul adecvat al proiectului tehnic al aparatului sau al accesoriului.

În ceea ce privește mostra (mostrele):

2) verifică dacă mostra(ele) a (au) fost fabricată(e) în conformitate cu documentația tehnică și identifică elementele proiectate conform dispozițiilor aplicabile ale standardelor armonizate relevante, precum și elementele proiectate în conformitate cu alte specificații tehnice relevante;

3) efectuează examinările și încercările corespunzătoare sau dispune efectuarea acestora pentru a verifica, în cazul în care producătorul a ales să aplice soluțiile din standardele armonizate relevante, dacă acestea au fost aplicate corect;

4) efectuează examinările și încercările corespunzătoare sau dispune efectuarea lor, pentru a verifica, în cazul în care nu au fost aplicate soluțiile din standardele armonizate relevante, dacă soluțiile adoptate de către producătorul care a aplicat alte specificații tehnice relevante satisfac cerințele esențiale corespunzătoare ale prezentei reglementări tehnice;

5) stabilește, de comun acord cu producătorul, locul unde vor fi efectuate examinările și încercările.

**5.** Organismul notificat întocmește un raport de evaluare care evidențiază activitățile întreprinse, conform punctului 4, precum și rezultatele acestora. Fără a aduce atingere obligațiilor sale față de autoritățile de notificare, organismul notificat nu divulgă conținutul acestui raport, în întregime sau parțial, decât cu acordul producătorului.

**6.** Dacă aparatul sau accesoriul respectă cerințele prezentei reglementări tehnice, organismul notificat eliberează producătorului un certificat de examinare UE de tip. Certificatul conține denumirea și adresa producătorului, concluziile examinării, condițiile (dacă există) pentru valabilitatea certificatului și datele necesare pentru identificarea tipului certificat, cum ar fi tipul de gaz, categoria aparatului și presiunea de alimentare cu gaz și, dacă este relevant, descrieri ale modului de funcționare. Certificatul poate avea atașate una sau mai multe anexe.

Certificatul de examinare UE de tip și anexele acestuia conțin toate informațiile relevante care permit evaluarea conformității aparatelor sau accesoriilor fabricate cu tipul examinat și care permit controlul în utilizare. Acesta indică, de asemenea, condițiile în care poate fi eliberat și este însoțit de descrierile și desenele necesare pentru identificarea tipului aprobat.

Certificatul trebuie să aibă o durată maximă de valabilitate de zece ani de la data eliberării sale.

În cazul în care tipul nu satisface cerințele aplicabile ale prezentei reglementări tehnice, organismul notificat respinge emiterea unui certificat de examinare UE de tip și informează solicitantul în consecință, motivând respingerea său în mod amănunțit.

**7.** Organismul notificat se va informa permanent în legătură cu orice modificări ale stadiului actual al tehnologiei general recunoscut care indică faptul că tipul certificat poate să nu mai fie conform cu cerințele aplicabile ale prezentei reglementări tehnice și stabilește dacă aceste modificări necesită investigații aprofundate. În acest caz, organismul notificat informează în consecință producătorul.

**8.** Producătorul informează organismul notificat care deține documentația tehnică referitoare la certificatul de examinare UE cu privire la toate modificările tipului certificat care ar putea afecta conformitatea aparatului sau a accesoriului cu cerințele esențiale ale prezentei reglementări tehnice sau condițiile de valabilitate a certificatului. Aceste modificări necesită aprobare suplimentară sub forma unei completări la certificatul inițial de examinare UE de tip.

**9.** Fiecare organism notificat își informează autoritatea de notificare cu privire la certificatele de examinare UE de tip și/sau orice completări la acestea pe care le-a emis sau retras și pune la dispoziția autorității sale de notificare, periodic sau la cerere, lista acestor certificate și/sau a oricăror completări la acestea respinse, suspendate sau restricționate în alt mod.

Fiecare organism notificat informează celelalte organisme notificate cu privire la certificatele de examinare UE de tip și/sau orice completări la acestea pe care le-a respins, retras, suspendat sau restricționat în alt mod și, la cerere, în legătură cu astfel de certificate și/sau completările la acestea pe care le-a emis.

Autoritatea pentru supravegherea pieței și celelalte organisme notificate pot obține, la cerere, o copie a certificatelor de examinare UE de tip și/sau a completărilor la acestea, precum și o copie a documentației tehnice și a rezultatelor examinărilor efectuate de organismul notificat.

**10.** Organismul notificat păstrează o copie a certificatului de examinare UE de tip, a anexelor și a completărilor la acesta, precum și dosarul tehnic incluzând documentația depusă de producător, pînă la expirarea valabilității certificatului respectiv.

**11.** Producătorul păstrează la dispoziția autorității pentru supravegherea pieței un exemplar al certificatului de examinare UE de tip, al anexelor și al completărilor acestuia, împreună cu documentația tehnică, pe o perioadă de 10 ani după introducerea pe piață a aparatului sau a accesoriului.

**12.** Reprezentantul autorizat al producătorului poate depune cererea menționată la punctul 3 și poate îndeplini obligațiile prevăzute la punctele 7 și 11, cu condiția ca acestea să fie menționate în mandat.

**MODULUL C2: CONFORMITATE CU TIPUL BAZATĂ PE CONTROLUL**

**INTERN AL PRODUCȚIEI PLUS VERIFICĂRI SUPRAVEGHEATE**

**ALE PRODUSULUI LA INTERVALE ALEATORII**

**1.** Conformitatea cu tipul bazată pe controlul intern al producției plus verificări supravegheate ale produsului la intervale aleatorii este acea parte dintr-o procedură de evaluare a conformității prin care producătorul îndeplinește obligațiile prevăzute la punctele 2, 3 și 5 și asigură și declară pe răspunderea sa exclusivă că aparatele sau accesoriile în cauză sunt conforme cu tipul descris în certificatul de examinare UE de tip și îndeplinesc cerințele prezentei reglementări tehnice, care li se aplică.

**2.** Fabricația

Producătorul ia toate măsurile necesare pentru ca procesul de fabricație și monitorizarea acestuia să asigure conformitatea aparatelor sau a accesoriilor fabricate cu tipul prezentat în certificatul de examinare UE de tip și cu cerințele din prezenta reglementarea tehnică care se aplică acestora.

**3.** Controlul produselor

Un organism notificat, ales de producător, realizează controlul produselor sau dispune efectuarea controlului la intervale de un an sau mai puțin, pentru verificarea calității controlului intern al aparatului sau accesoriului, ținând seama, printre altele, de complexitatea tehnologică a aparatelor și a accesoriilor și de volumul producției. Se examinează un eșantion adecvat al aparatelor sau al accesoriilor finite, prelevată la fața locului de către organismul notificat înainte de a fi introduse pe piață și se efectuează încercările corespunzătoare, astfel cum sunt identificate de părțile relevante ale standardelor armonizate și/sau de încercările echivalente stabilite în alte specificații tehnice relevante, având ca scop verificarea conformității aparatului sau a accesoriului cu cerințele relevante ale prezentei reglementări tehnice. Atunci când un eșantion nu este conform cu nivelul de calitate acceptabil, organismul notificat ia măsurile corespunzătoare.

**4.** Procedura de eșantionare care se aplică este menită să stabilească dacă procesul de fabricație a aparatului sau a accesoriului respectiv se încadrează în limitele acceptabile, în vederea garantării conformității aparatului sau a accesoriului.

Pe răspunderea organismului notificat, producătorul aplică numărul de identificare al organismului notificat în cursul procesului de producție.

**5.** Marcajul CE și declarația de conformitate UE

Producătorul aplică marcajul CE pe fiecare aparat sau accesoriu în parte care este conform cu tipul prezentat în certificatul de examinare UE de tip și respectă cerințele aplicabile din prezenta reglementarea tehnică.

**6.** Producătorul întocmește o declarație de conformitate UE scrisă pentru fiecare model de aparat sau de accesoriu și o păstrează la dispoziția autorității responsabile și autorității pentru supravegherea pieței pe o perioadă de 10 ani după introducerea pe piață a aparatului sau a accesoriului. Declarația UE de conformitate identifică modelul aparatului sau al accesoriului pentru care a fost întocmită.

**7.** O copie a declarației de conformitate UE este pusă la dispoziția autorităților relevante, la cerere. Accesoriul sau, după caz, lotul sau transportul este însoțit de o copie a declarației de conformitate UE a accesoriului.

**8.** Reprezentantul autorizat

Obligațiile producătorului prevăzute la punctele 5-7 pot fi îndeplinite de către reprezentantul său autorizat, în numele său și pe răspunderea sa, cu condiția ca ele să fie specificate în mandat.

**MODULUL D: CONFORMITATEA CU TIPUL BAZATĂ**

**PE ASIGURAREA CALITĂȚII PROCESULUI DE PRODUCȚIE**

**1.** Conformitatea cu tipul bazată pe asigurarea calității procesului de producție este acea parte din procedura de evaluare a conformității prin care producătorul îndeplinește obligațiile prevăzute la punctele 2 și 5 și garantează și declară pe răspunderea sa exclusivă că aparatele sau accesoriile în cauză sunt în conformitate cu tipul descris în certificatul de examinare UE de tip și respectă cerințele prezentei reglementări tehnice, care li se aplică.

**2. Fabricația**

Producătorul utilizează un sistem de calitate aprobat pentru producție, pentru inspecția produselor finite și încercarea aparatelor sau accesoriilor în cauză, în conformitate cu punctul 3, și se supune supravegherii specificate la punctul 4.

**3. Sistemul de calitate**

1) Producătorul prezintă unui organism notificat ales de el o cerere de evaluare a sistemului său de calitate pentru aparatele sau accesoriile în cauză.

2) Cererea cuprinde:

a) denumirea și adresa producătorului și, în cazul în care cererea este depusă de către reprezentantul autorizat, se precizează, de asemenea, denumirea și adresa acestuia;

b) o declarație scrisă care arată că această cerere nu a mai fost înaintată către niciun alt organism notificat;

c) toate informațiile relevante pentru aparatul sau accesoriul certificat în cadrul modulului B;

d) documentația referitoare la sistemul de calitate;

e) documentația tehnică a tipului aprobat și o copie a certificatului de examinare UE de tip.

3) Sistemul de calitate asigură faptul că aparatele sau accesoriile sunt conforme cu tipul descris în certificatul de examinare UE de tip și respectă cerințele prezentei reglementări tehnice, care li se aplică.

4) Toate elementele, cerințele și dispozițiile adoptate de producător trebuie documentate în mod sistematic și ordonat, sub forma unor politici, proceduri și instrucțiuni scrise. Documentația privind sistemul de calitate permite o interpretare uniformă a programelor, a planurilor, a manualelor și a documentelor privind calitatea.

5) Documentația cuprinde în special o descriere adecvată:

a) a obiectivelor de calitate și a structurii organizatorice, a responsabilităților și competențelor conducerii cu privire la calitatea produsului;

b) a tehnicilor de producție, de control al calității și de asigurare a calității corespunzătoare, a proceselor și a acțiunilor sistematice care vor fi utilizate;

c) a examinărilor și a încercărilor care vor fi efectuate înainte de, în cursul și după fabricație și a frecvenței cu care acestea vor fi efectuate;

d) a documentelor privind calitatea, precum rapoartele de inspecție și datele încercărilor, datele de etalonare, rapoartele privind calificarea personalului în cauză etc.

e) a mijloacelor de supraveghere a atingerii nivelului corespunzător de calitate a produsului și a funcționării eficiente a sistemului de calitate.

6) Organismul notificat evaluează sistemul de calitate pentru a determina dacă acesta îndeplinește cerințele menționate la subpunctul 3) din prezentul punct.

Acesta prezumă conformitatea cu cerințele respective în ceea ce privește elementele sistemului de calitate care sunt conforme cu specificațiile corespunzătoare ale standardului armonizat relevant.

7) Pe lângă experiența în sisteme de management al calității, echipa de audit deține cel puțin un membru cu experiență de evaluare în domeniul produsului relevant și al tehnologiei produsului în cauză și cunoștințe ale cerințelor aplicabile ale prezentei reglementări tehnice. Auditul include o vizită de evaluare în spațiile producătorului. Echipa de audit analizează documentația tehnică menționată la subpunctul 2) litera e) din prezentul punct, pentru a verifica capacitatea producătorului de a identifica cerințele relevante ale prezentei reglementări tehnice și de a realiza examinările necesare cu scopul de a asigura conformitatea aparatului sau a accesoriului cu cerințele respective.

8) Decizia este notificată producătorului. Notificarea cuprinde concluziile procesului de audit și decizia de evaluare motivată.

9) Producătorul se angajează să îndeplinească obligațiile care decurg din sistemul de calitate astfel cum este aprobat și să procedeze în așa fel încât acesta să rămână adecvat și eficace.

10) Producătorul informează organismul notificat care a certificat sistemul său de calitate cu privire la orice modificare preconizată a sistemului de calitate.

11) Organismul notificat evaluează modificările propuse și decide dacă sistemul de calitate modificat va continua să satisfacă cerințele menționate la subpunctele 3) - 5) din prezentul punct sau dacă este necesară o reevaluare.

Organismul notificat comunică decizia sa producătorului. Notificarea conține concluziile examinării și decizia de evaluare motivată.

**4. Supravegherea sub responsabilitatea organismului notificat**

1) Scopul supravegherii este de a verifica dacă producătorul îndeplinește în mod corect obligațiile care decurg din sistemul de calitate aprobat.

2) Producătorul permite, în scopul evaluării, accesul organismului notificat în spațiile de producție, control, încercare și depozitare, furnizându-i acestuia toate informațiile necesare, în special:

a) documentația privind sistemul de calitate;

b) documentele privind calitatea, cum ar fi rapoartele de inspecție și datele încercărilor, datele privind etalonarea, rapoartele privind calificarea personalului respectiv etc.

3) Organismul notificat efectuează audituri periodice cel puțin o dată la doi ani, pentru a se asigura că producătorul menține și aplică sistemul de calitate, și furnizează producătorului un raport de audit.

4) În plus, organismul notificat poate efectua vizite inopinate la sediul producătorului. În timpul unor astfel de vizite, dacă este necesar, organismul notificat poate efectua sau poate dispune efectuarea unor încercări privind produsele, pentru a verifica buna funcționare a sistemului de calitate. Organismul notificat furnizează producătorului un raport privind vizita și, în cazul efectuării unor încercări, un raport de încercare.

**5. Marcajul CE și declarația de conformitate UE**

1) Producătorul aplică marcajul CE și, sub responsabilitatea organismului notificat menționat la punctul 3 alin. 1) și 2), numărul de identificare al acestuia din urmă pe fiecare aparat sau accesoriu în parte, care este în conformitate cu tipul descris în certificatul de examinare UE de tip și care satisface cerințele aplicabile ale prezentei reglementări tehnice.

2) Producătorul întocmește o declarație de conformitate UE scrisă pentru fiecare model de aparat sau de accesoriu și o păstrează la dispoziția autorității responsabile și autorității pentru supravegherea pieței pe o perioadă de 10 ani după introducerea pe piață a aparatului sau a accesoriului. Declarația de conformitate UE identifică modelul aparatului sau al accesoriului pentru care a fost întocmită.

O copie a declarației de conformitate UE este pusă la dispoziția autorităților relevante, la cerere. Accesoriul sau, după caz, lotul sau transportul este însoțit de o copie a declarației de conformitate UE a accesoriului.

**6.** Pe o perioadă de cel puțin 10 ani după introducerea pe piață a aparatului sau a accesoriului, producătorul păstrează la dispoziția autorităților relevante:

1) documentația menționată la punctul 3 subpunctele 1) și 2);

2) informațiile referitoare la modificarea menționată la punctul 3 subpunctele 10) și 11), în forma în care a fost aprobată;

3) deciziile și rapoartele din partea organismului notificat menționate la punctul 3 subpunctele 10) și 11), punctul 4 subpunctele 3) și 4).

**7.** Fiecare organism notificat își informează autoritatea de notificare în legătură cu aprobările sistemului de calitate emise sau retrase și, în mod periodic sau la cerere, pune la dispoziția autorității sale de notificare lista aprobărilor sistemului de calitate respinse, suspendate sau restricționate în alt mod.

**8.** Fiecare organism notificat informează celelalte organisme notificate în legătură cu aprobările sistemului de calitate pe care le-a respins, suspendat, retras sau restricționat în alt mod și, la cerere, în legătură cu aprobările sistemului de calitate pe care le-a emis.

**9.** Reprezentantul autorizat

Obligațiile producătorului menționate la punctele 3 subpunctele 1) și 10), 5 și 6 pot fi îndeplinite de către reprezentantul său autorizat, în numele său și pe răspunderea sa, cu condiția ca acestea să fie menționate în mandat.

**MODULUL E: CONFORMITATEA CU TIPUL BAZATĂ**

**PE ASIGURAREA CALITĂȚII PRODUSULUI**

**1.** Conformitatea cu tipul bazată pe asigurarea calității produsului este acea parte din procedura de evaluare a conformității prin care producătorul îndeplinește obligațiile prevăzute la punctele 2 și 5 și garantează și declară pe răspunderea sa exclusivă că aparatele sau accesoriile în cauză sunt conforme cu tipul descris în certificatul de examinare UE de tip și respectă cerințele prezentei reglementări tehnice, care li se aplică.

**2. Fabricația**

Producătorul utilizează un sistem de calitate aprobat pentru inspecția finală a produselor și încercarea aparatelor sau accesoriilor în cauză, în conformitate cu punctul 3, și se supune supravegherii specificate la punctul 4.

**3. Sistemul de calitate**

1) Producătorul prezintă unui organism notificat ales de el o cerere de evaluare a sistemului său de calitate pentru aparatele sau accesoriile în cauză.

2) Cererea cuprinde:

a) denumirea și adresa producătorului și, în cazul în care cererea este depusă de către reprezentantul autorizat, se precizează, de asemenea, denumirea și adresa acestuia;

b) o declarație scrisă care să specifice că nu a fost depusă o cerere identică la un alt organism notificat;

c) toate informațiile relevante pentru categoria de produse relevată;

d) documentația privind sistemul de calitate; și

e) documentația tehnică a tipului certificat și o copie a certificatului de examinare UE de tip.

3) Sistemul de calitate asigură conformitatea aparatelor sau a accesoriilor cu tipul descris în certificatul de examinare UE de tip și cu cerințele aplicabile din prezenta reglementarea tehnică.

4) Toate elementele, cerințele și dispozițiile adoptate de producător sunt documentate sistematic și ordonat, sub forma unor politici, proceduri și instrucțiuni scrise. Documentația privind sistemul de calitate permite o interpretare uniformă a programelor, a planurilor, a manualelor și a dosarelor privind calitatea.

5) Documentația cuprinde, în special, o descriere adecvată:

a) a obiectivelor de calitate și a structurii organizatorice, a responsabilităților și competențelor conducerii cu privire la calitatea produsului;

b) a controalelor și a testelor care vor fi efectuate după fabricare;

c) a documentelor privind calitatea, cum ar fi rapoartele de inspecție și datele privind încercarea, datele privind etalonarea, rapoartele privind calificarea personalului implicat etc.;

d) a mijloacelor de supraveghere care să permită controlul funcționării eficace a sistemului de calitate.

6) Organismul notificat evaluează sistemul de calitate pentru a stabili dacă acesta satisface cerințele menționate la punctul 3 subpunctele 3)-5).

Acesta prezumă conformitatea cu cerințele respective în ceea ce privește elementele sistemului de calitate care sunt conforme cu specificațiile corespunzătoare ale standardului armonizat relevant.

7) Pe lângă experiența în sisteme de management al calității, echipa de audit include cel puțin un membru cu experiență de evaluare în domeniul produsului relevant și al tehnologiei produsului în cauză și cunoștințe ale cerințelor aplicabile ale prezentei reglementări tehnice. Auditul include o vizită de evaluare în spațiile producătorului. Echipa de audit analizează documentația tehnică menționată la punctul 3 subpunctul 2) litera e), pentru a verifica capacitatea producătorului de a identifica cerințele relevante ale prezentei reglementări tehnice și de a realiza examinările necesare cu scopul de a asigura conformitatea aparatului sau a accesoriului cu cerințele respective.

8) Decizia este notificată producătorului. Notificarea cuprinde concluziile procesului de audit și decizia de evaluare motivată.

9) Producătorul se angajează să îndeplinească obligațiile care decurg din sistemul de calitate astfel cum este aprobat și să procedeze în așa fel încât acesta să rămână adecvat și eficace.

10) Producătorul informează organismul notificat care a aprobat sistemul de calitate în legătură cu orice intenție de modificare a sistemului de calitate.

11) Organismul notificat evaluează modificările propuse și decide dacă sistemul de calitate modificat va continua să satisfacă cerințele menționate la punctul 3 subpunctele 3)-5) sau dacă este necesară o reevaluare.

Organismul notificat comunică decizia sa producătorului. Notificarea conține concluziile examinării și decizia de evaluare motivată.

**4. Supravegherea sub responsabilitatea organismului notificat**

1) Scopul supravegherii este de a verifica dacă producătorul îndeplinește în mod corect obligațiile care decurg din sistemul de calitate aprobat.

2) Producătorul permite, în scopul evaluării, accesul organismului notificat în spațiile de producție, control, încercare și depozitare, furnizându-i acestuia toate informațiile necesare, în special:

a) documentația privind sistemul de calitate;

b) documentele privind calitatea, cum ar fi rapoartele de inspecție și datele încercărilor, datele privind etalonarea, rapoartele privind calificarea personalului respectiv etc.

3) Organismul notificat efectuează audituri periodice cel puțin o dată la doi ani pentru a se asigura că producătorul menține și aplică sistemul de calitate și furnizează producătorului un raport de audit.

4) În plus, organismul notificat poate efectua vizite inopinate la sediul producătorului. În timpul unor astfel de vizite, dacă este necesar, organismul notificat poate efectua sau poate dispune efectuarea unor încercări privind produsele, pentru a verifica buna funcționare a sistemului de calitate. Organismul notificat furnizează producătorului un raport privind vizita și, în cazul efectuării unor încercări, un raport de încercare.

**5. Marcajul CE și declarația de conformitate UE**

1) Producătorul aplică marcajul CE și, sub responsabilitatea organismului notificat menționat la punctul 3 subpunctul 1), numărul de identificare al acestuia pe fiecare aparat sau accesoriu în parte, care este în conformitate cu tipul descris în certificatul de examinare UE de tip și care satisface cerințele aplicabile ale prezentei reglementări tehnice.

2) Producătorul întocmește o declarație de conformitate UE scrisă pentru fiecare model de aparat sau de accesoriu și o păstrează la dispoziția autorității responsabile și autorității pentru supravegherea pieței pe o perioadă de 10 ani după introducerea pe piață a aparatului sau a accesoriului. Declarația de conformitate UE identifică modelul aparatului sau al accesoriului pentru care a fost întocmită.

Un exemplar al declarației de conformitate UE este pus la dispoziția autorităților relevante, la cerere. Accesoriul sau, după caz, lotul sau transportul este însoțit de o copie a declarației de conformitate UE a accesoriului.

**6.** Pe o perioadă de cel puțin 10 ani după introducerea pe piață a aparatului sau a accesoriului, producătorul păstrează la dispoziția autorităților relevante:

1) documentația menționată la punctul 3 subpunctul 2);

2) informații referitoare la modificarea menționată la punctul 3 subpunctele 10) și 11), în forma în care a fost aprobată;

3) deciziile și rapoartele din partea organismului notificat menționate la punctul 3 subpunctele 10) și 11), punctul 4 subpunctele 3) și 4).

**7.** Fiecare organism notificat își informează autoritatea de notificare în legătură cu aprobările sistemului de calitate emise sau retrase și, în mod periodic sau la cerere, pune la dispoziția autorității sale de notificare lista aprobărilor sistemului de calitate respinse, suspendate sau restricționate în alt mod.

**8.** Fiecare organism notificat informează celelalte organisme notificate în legătură cu aprobările sistemului de calitate pe care le-a respins, suspendat, retras sau restricționat în orice fel și, la cerere, în legătură cu aprobările sistemului de calitate pe care le-a emis.

**9. Reprezentantul autorizat**

Obligațiile producătorului menționate la punctele punctul 3 subpunctele 1), 2), 10) și 11), punctele 5 și 6 pot fi îndeplinite de către reprezentantul său autorizat, în numele său și pe răspunderea sa, cu condiția ca acestea să fie menționate în mandat.

**MODULUL F: CONFORMITATEA CU TIPUL BAZATĂ**

**PE VERIFICAREA PRODUSULUI**

**1.** Conformitatea cu tipul bazată pe verificarea produsului este acea parte din procedura de evaluare a conformității prin care producătorul îndeplinește obligațiile prevăzute la punctul 2, punctul 5 subpunctul 1) și punctul 6 și garantează și declară pe răspunderea sa exclusivă că aparatele sau accesoriile în cauză, care intră sub incidența punctului 3, sunt în conformitate cu tipul descris în certificatul de examinare UE de tip și îndeplinesc cerințele prezentei reglementări tehnice care li se aplică.

**2. Fabricația**

Producătorul ia toate măsurile necesare pentru ca procesul de fabricație și monitorizarea acestuia să asigure conformitatea aparatelor sau a accesoriilor fabricate cu tipul certificat prezentat în certificatul de examinare UE de tip și cu cerințele din prezenta reglementarea tehnică care li se aplică.

**3. Verificarea**

1) Un organism notificat ales de către producător efectuează examinările și încercările corespunzătoare sau dispune efectuarea lor pentru a verifica conformitatea aparatelor sau a accesoriilor cu tipul prezentat în certificatul de examinare UE de tip și cu cerințele corespunzătoare din prezenta reglementarea tehnică.

2) Examinările și încercările pentru verificarea conformității aparatelor sau a accesoriilor cu cerințele corespunzătoare se efectuează, în funcție de decizia producătorului, fie prin examinarea și încercarea fiecărui aparat sau accesoriu conform dispozițiilor de la punctul 4, fie prin examinarea și încercarea aparatelor sau accesoriilor pe bază statistică conform dispozițiilor de la punctul 5.

**4. Verificarea conformității prin examinarea și încercarea fiecărui aparat sau accesoriu**

1) Toate aparatele sau accesoriile sunt examinate individual și se efectuează încercări corespunzătoare, astfel cum se prevede în standardul (standardele) armonizat(e) și/sau în încercări echivalente prevăzute în alte specificații tehnice relevante, pentru a verifica conformitatea acestora cu tipul certificat descris în certificatul de examinare UE de tip și cu cerințele corespunzătoare din prezenta reglementarea tehnică.

În absența unui astfel de standard armonizat, organismul notificat în cauză decide cu privire la încercările corespunzătoare care vor fi efectuate.

2) Organismul notificat emite un certificat de conformitate referitor la examinările și încercările efectuate și aplică numărul său de identificare pe fiecare aparat sau accesoriu certificat sau dispune aplicarea acestui număr sub responsabilitatea sa.

3) Producătorul păstrează certificatele de conformitate la dispoziția autorităților naționale, în scopul inspecției de către acestea, pe o perioadă de 10 ani după introducerea pe piață a aparatului sau a accesoriului.

**5. Verificarea statistică a conformității**

1) Producătorul ia toate măsurile pentru ca procesul de fabricație și monitorizarea acestuia să asigure omogenitatea fiecărui lot produs și prezintă aparatele sau accesoriile pentru verificare sub formă de loturi omogene.

2) Din fiecare lot se prelevează aleatoriu un eșantion, în conformitate cu cerințele de la punctul 5 subpunctul 3). Toate aparatele sau accesoriile din eșantion sunt examinate individual și se efectuează încercări corespunzătoare astfel cum se prevede în standardul (standardele) relevant(e) armonizat(e) și/sau în încercări echivalente prevăzute în alte specificații tehnice relevante, pentru a verifica conformitatea lor cu cerințele aplicabile ale prezentei reglementări tehnice și a stabili dacă lotul este acceptat sau respins. În absența unui astfel de standard armonizat, organismul notificat în cauză decide cu privire la încercările corespunzătoare care vor fi efectuate.

3) Organismul notificat aplică un sistem de eșantionare cu următoarele caracteristici:

a) un nivel de calitate corespunzător unei probabilități de acceptare de 95 %, cu un procent de neconformitate cuprins între 0,5 și 1,5 %;

b) o calitate-limită corespunzătoare unei probabilități de acceptare de 5 %, cu un procent de neconformitate cuprins între 5 și 10 %.

4) Dacă un lot este acceptat, toate aparatele sau accesoriile din lot sunt considerate a fi certificate, cu excepția celor din eșantion care, în urma încercărilor, au fost declarate nesatisfăcătoare.

Organismul notificat emite un certificat de conformitate referitor la examinările și încercările efectuate și aplică numărul său de identificare pe fiecare aparat sau accesoriu certificat sau dispune aplicarea acestui număr sub responsabilitatea sa.

Producătorul păstrează certificatele de conformitate la dispoziția autorităților naționale, în scopul inspecției de către acestea, pe o perioadă de 10 ani după introducerea pe piață a aparatului sau a accesoriului.

5) Dacă un lot este respins, organismul notificat sau autoritatea competentă trebuie să ia măsurile necesare pentru a împiedica introducerea lotului respectiv pe piață. În cazul respingerii frecvente a loturilor, organismul notificat poate suspenda verificarea statistică și ia măsurile corespunzătoare.

**6. Marcajul CE și declarația de conformitate UE**

1) Producătorul aplică marcajul CE și, sub responsabilitatea organismului notificat menționat la punctul 3, numărul de identificare al acestuia din urmă pe fiecare aparat sau accesoriu în parte, care este în conformitate cu tipul certificat descris în certificatul de examinare UE de tip și care satisface cerințele aplicabile ale prezentei reglementări tehnice.

2) Producătorul întocmește o declarație de conformitate UE scrisă pentru fiecare model de aparat sau de accesoriu și o păstrează la dispoziția autorităților naționale pe o perioadă de 10 ani după introducerea pe piață a aparatului sau a accesoriului. Declarația de conformitate UE identifică modelul aparatului sau al accesoriului pentru care a fost întocmită.

O copie a declarației de conformitate UE este pusă la dispoziția autorității responsabile sau autorității pentru supravegherea pieței, la cerere. Accesoriul sau, după caz, lotul sau transportul este însoțit de o copie a declarației de conformitate UE a accesoriului.

În cazul în care organismul notificat menționat la punctul 3 este de acord și sub responsabilitatea acestuia, producătorul poate aplica pe aparate sau pe accesorii și numărul de identificare al organismului notificat.

**7.** Dacă organismul notificat este de acord și sub responsabilitatea acestuia, producătorul poate aplica numărul de identificare al organismului notificat pe aparate sau accesorii, în cursul procesului de fabricație.

**8. Reprezentantul autorizat**

Obligațiile producătorului pot fi îndeplinite de către reprezentantul său autorizat, în numele său și pe răspunderea sa, cu condiția ca acestea să fie specificate în mandat. Reprezentantul autorizat nu poate să îndeplinească obligațiile producătorului menționate la punctele 2 și 5 subpunctul 1).

**MODULUL G: CONFORMITATEA BAZATĂ**

**PE VERIFICAREA UNITĂȚII DE PRODUS**

**1.** Conformitatea bazată pe verificarea unității de produs este procedura de evaluare a conformității prin care producătorul îndeplinește obligațiile prevăzute la punctele 2, 3 și 5 și garantează și declară pe răspunderea sa exclusivă că aparatul sau accesoriul în cauză, care intră sub incidența punctului 4, îndeplinește cerințele prezentei reglementări tehnice care i se aplică.

**2. Documentația tehnică**

1) Producătorul întocmește documentația tehnică și o pune la dispoziția organismului notificat menționat la punctul 4. Documentația tehnică permite evaluarea conformității aparatului sau accesoriului cu cerințele aplicabile din prezenta reglementarea tehnică și include o analiză și o evaluare adecvate ale riscului (riscurilor). Documentația tehnică specifică cerințele aplicabile și se referă, în măsura în care acest lucru este relevant pentru evaluare, la proiectarea, fabricarea și funcționarea aparatului sau accesoriului.

2) Documentația tehnică cuprinde, unde este cazul, cel puțin următoarele elemente:

a) descrierea generală a aparatului sau accesoriului;

b) desenele de proiectare și de fabricare și schemele componentelor, subansamblelor, circuitelor etc.;

c) descrieri și explicații necesare pentru înțelegerea desenelor și schemelor respective și a funcționării aparatului sau accesoriului;

d) lista standardelor armonizate aplicate integral sau parțial, iar, în cazurile în care aceste standarde armonizate nu au fost aplicate, o descriere a soluțiilor adoptate pentru îndeplinirea cerințelor esențiale din prezenta reglementarea tehnică, inclusiv o listă a altor specificații tehnice relevante aplicate. În eventualitatea unor standarde armonizate aplicate parțial, documentația tehnică menționează acele părți care au fost aplicate;

e) rezultatele calculelor de proiectare, ale examinărilor efectuate etc.;

f) rapoartele de încercare;

g) instrucțiuni pentru instalare și utilizare, în cazul aparatelor;

h) instrucțiuni de încorporare într-un aparat sau de asamblare, în cazul accesoriilor.

3) Dacă este cazul, producătorul prezintă organismului notificat și următoarele documente:

a) certificatul de examinare UE de tip sau declarația de conformitate UE referitoare la accesoriile încorporate în aparat;

b) atestate și certificate referitoare la metodele de fabricație, de inspecție și de monitorizare a aparatului sau accesoriului;

c) orice alt document care ar putea să îmbunătățească evaluarea efectuată de către organismul notificat.

4) Producătorul menține documentația tehnică la dispoziția autorității responsabile sau autorității pentru supravegherea pieței pe o perioadă de 10 ani după introducerea pe piață a aparatului sau accesoriului.

**3. Fabricația**

Producătorul ia toate măsurile necesare pentru ca procesul de fabricație și monitorizarea acestuia să asigure conformitatea aparatelor sau accesoriilor fabricate cu cerințele aplicabile ale prezentei reglementări tehnice.

**4. Verificarea**

1) Un organism notificat ales de către producător efectuează examinările și încercările corespunzătoare sau dispune efectuarea acestora, astfel cum se prevede în standardele armonizate relevante și/sau încercări echivalente prevăzute în alte specificații tehnice relevante, pentru a verifica conformitatea aparatelor sau accesoriilor cu cerințele aplicabile ale prezentei reglementări tehnice. În absența unui astfel de standard armonizat, organismul notificat în cauză decide cu privire la încercările corespunzătoare care vor fi efectuate.

Dacă se consideră necesar de către organismul notificat, examinările și încercările pot fi efectuate după încorporarea accesoriului, asamblarea sau instalarea aparatului.

2) Organismul notificat emite un certificat de conformitate în legătură cu examinările și testele efectuate și aplică numărul propriu de identificare pe aparatului sau accesoriului certificat sau dispune aplicarea acestuia sub responsabilitatea sa.

3) Producătorul păstrează certificatele de conformitate la dispoziția autorității responsabile sau autorității pentru supravegherea pieței pe o perioadă de 10 ani după introducerea pe piață a aparatului sau accesoriului.

**5. Marcajul CE și declarația de conformitate UE**

1) Producătorul aplică marcajul CE și, sub responsabilitatea organismului notificat menționat la punctul 4, numărul de identificare al acestuia din urmă pe fiecare aparat sau accesoriu în parte care satisface cerințele aplicabile ale prezentei reglementări tehnice.

2) Producătorul întocmește o declarație de conformitate UE scrisă și o păstrează la dispoziția autorităților naționale pe o perioadă de 10 ani după introducerea pe piață a aparatului sau accesoriului. Declarația de conformitate UE identifică modelul aparatului sau accesoriului pentru care a fost întocmită.

O copie a declarației de conformitate UE este pusă la dispoziția autorităților relevante, la cerere. Accesoriul sau, după caz, lotul sau transportul este însoțit de o copie a declarației de conformitate UE a accesoriului.

**6. Reprezentantul autorizat**

Obligațiile producătorului prevăzute la punctele 2 și 5 pot fi îndeplinite de către reprezentantul său autorizat, în numele său și pe răspunderea sa, cu condiția ca ele să fie specificate în mandat.

**Anexa nr. 4**

**la Reglementarea tehnică privind**

**aparatele consumatoare de combustibili gazoși**

**INSCRIPȚII**

**1.** În plus față de marcajul CE menționat la punctul 64 din reglementarea tehnică, aparatul sau plăcuța cu date a acestuia trebuie să conțină următoarele informații:

a) denumirea producătorului, denumirea comercială înregistrată sau marca înregistrată a acestuia;

b) numărul tipului, al lotului sau numărul de serie al aparatului sau alt element de identificare;

c) tipul de alimentare electrică folosit, dacă este cazul;

d) marcajul categoriei aparatului;

e) presiunea de alimentare nominală a aparatului;

f) informațiile necesare pentru a asigura instalarea corectă și sigură, în funcție de tipul de aparat.

**2.** Accesoriul sau plăcuța cu date a acestuia trebuie să conțină, în măsura în care este relevant, informațiile prevăzute la punctul 1.

**Anexa nr. 5**

**la Reglementarea tehnică privind**

**aparatele consumatoare de combustibili gazoși**

**DECLARAȚIE DE CONFORMITATE UE**

**1.** Aparat sau accesoriu/ model de aparat sau de accesoriu (numărul produsului, al tipului, al lotului sau numărul de serie).

**2.** Denumirea și adresa producătorului, și, după caz, ale reprezentantului autorizat al acestuia.

**3.** Prezenta declarație de conformitate este emisă pe răspunderea exclusivă a producătorului.

**4.** Obiectul declarației (identificarea aparatului sau accesoriului permițând trasabilitatea; în cazul în care acest lucru este necesar pentru identificarea aparatului sau a accesoriului, poate include o imagine): descrierea aparatului sau a accesoriului.

**5.** Obiectul declarației descris la punctul 4 este conform… (referințe la acte normative aplicate):

**6.** Referințele la standardele armonizate relevante folosite sau trimiteri la celelalte specificații tehnice în legătură cu care se declară conformitatea:

**7.** Organismul notificat … (denumire, adresă, număr) … a efectuat … (descrierea intervenției) … și a emis certificatul (certificatele): … (detalii, inclusiv data acestuia și, după caz, informații cu privire la durata și condițiile valabilității sale).

**8.** În cazul accesoriilor, instrucțiuni cu privire la modul în care accesoriul trebuie să fie încorporat în aparat sau asamblat pentru a constitui un aparat pentru a permite respectarea cerințelor esențiale aplicabile aparatelor finite.

**9.** Informații suplimentare:

Semnat pentru și în numele: \_\_\_\_\_\_\_\_\_\_\_\_

(locul și data emiterii):\_\_\_\_\_\_\_\_\_\_\_\_\_\_\_\_\_

(numele, funcția) (semnătura):\_\_\_\_\_\_\_\_\_\_\_

Nota: Atribuirea sau nu a unui număr declarației de conformitate rămâne la latitudinea producătorului.